
el loRial 


D. de sempre els museus han constituit el model clàssic de presentació al 
públic de la cultura. Tanmateix, aquestes institucions estan experimentant des de 
fa algunes dècades un procés de redefinició de la seva funció, dels seus serveis a 
la comunitat i, per tant, de les seves fórmules musengràfiques i de les estratègies 
de comunicació. Aquestes transformacions estan afectant la definició convencional 
de museu, que es desplaça cap a un model més empàtic i interactiu amb el visitant, 
tot emfalitzant la seva relació amb l'entorn social i cultural actuals. 

En aquest procés de redefinició d'objectius, un dels elements clau ha estat la de 
convertir el museu en un espai educatiu. Els museus d'avui s'han anat convertint 
en aules educatives actives tant per als escolars com per a l'educació continuada 
d'adults. Laprenentatge cultural ja no es realitza seguint el model clàssic d'apreciar 
l'obra exposada, sinó d'una manera activa, interpretativa, participativa i lúdica. 
Només així els museus poden competir amb l'amplissim ventall d'ofertes culturals 
i lúdiques d'avui en dia. 

El número 56 de la revista Resse vol recollir aquestes reflexions i experiències 
de les diferents parts implicades en els projectes educatius i divuigadars en els 
museus a les comarques de Tarragona, tant des del punt de vista del seu contingut 
científic, com dels procediments didàctics emprats per arribar a tots els públics 
—escojar, adult i familiar. La nostra voluntat amb aquest monogràfic és la de presentar 
els projecles en curs o les experiències recents dels museus a les comarques de 
Tarragona que permeti fer-los conèixer més enllà de l'interès de les seves colMeccions. 

DOSSIER 


Mercè Toldrà Dalmau 


SEU JEL 


PORT A .A V:STA: 


Lany 1988, Angela Garcíal a Didàctica del 
Museo ens plantejava tres tipologies de mu- 
seus: 

- els museus contemplatius, on el codi co- 
municatiu és desconegut per al visitant, 

- els museus informatius, que faciliten la 
comprensió dels coneixements que pretenen 
transmetre, i, 

- els museus didàctics que ensenyen a 
aprendre a partir de l'anàlisi i la interpreta- 
ció de la cultura material. 

Tres característiques (contemplació - in- 
formació - coneixement) que, a priori, hauri- 
en d'interpretar tots els museus. 

No obstant això, tradicionalment quan es 
visitava un museu era per contemplar, admi- 
rar i observar un conjunt d'objectes que for- 
maven part d'un patrimoni a preservar. Els 
visitants no cercaven altra cosa que no fos 
el gaudi estètic. Amb el temps s'hi va anar 
incorporant un valor informatiu entorn de 
l'objecte contemplat. Però no serà fins a les 
darreres dècades, en què els plantejaments 
museístics han incorporat, majoritàriament, 
la tercera de les categories, és a dir, la fun- 
ció educativa. Aquesta funció ha permès, a la 
vegada, canviar la tendència d'un públic ho- 
mogeni com era l'erudit, Vinvestigador o el 
col-leccionista per una àmplia gamma de pú- 
blics entre els quals s'incorpora, activament, 
el públic escolar que, a més de la visita tradi- 
cional, realitza tallers didàctics d'un projecte 
pedagògic preparat entorn el discurs muse- 
ístic exposat. 

El port de Tarragona va iniciar la seva 
particular singladura cultural cap a lany 
1986 amb l'obertura al públic de l'antic espai 
comercial del Moll de Costa. Els magatzems 
—coneguts popularment amb el nom castellà 
de tinglados— i els magatzems de refugi pas- 
saren de conservar mercaderies a mostrar, 
de manera habitual, obres d'art i altres tipus 
de patrimoni en exposicions temporals. Era 
un primer pas, però encara no havia actuat 

amb el seu propi patrimoni. L'organització 
i classificació dels fons documentals de les 
antigues Juntes d'Obres del Port possibili- 
taren posar a disposició dels investigadors 
els darrers 200 anys de la història del port 
de la ciutat amb la creació de l'Arxiu Histò- 
ric, ara Arxiu Central del Port de Tarragona. 
Calia també fer el mateix amb el patrimoni 
immoble i, així, es va començar creant una 
Escola Taller per tal de recuperar antics ofi- 
cis de la mar i iniciar la tasca de salvaguar- 
da del patrimoni portuari, aspectes bàsics 
per a la futura creació del Museu del Port 
de Tarragona. Aquest espai va inaugurar 
les seves instal-lacions al Refugi 2 del Moll 
de Costa, el 15 de maig de l'any 2000. El dis- 
curs museístic plantejat va permetre expo- 
sar la història del port de manera didàctica 
(una part important d'objectes són models 
reproduits a escala i realitzats en el mateix 
museu), per donar a conèixer als visitants el 
perquè del port actual. Malgrat, però, haver 
proposat aquest recorregut didàctic mitjan- 
çant la presentació dels objectes i de la seva 
informació dins d'un context històric, calia 
portar a terme un projecte pedagògic per 
mostrar de manera lúdica i participativa la 
infraestructura portuària i la vinculació tant 
amb la ciutat com amb el territori. Per aquest 
motiu, paral-lelament al projecte museogrà- 
fic es va treballar amb l'empresa de serveis 
educatius Còdol per organitzar propostes 
didàctiques que es vinculessin, directament, 
amb el plantejament museogràfic. Això, tam- 
bé, va suposar destinar un entorn físic dins 
del Museu als escolars2 perquè desenvolu- 
pessin els tallers organitzats. És Paula d'ac- 
tivitats pedagògiques ubicada a la primera 
planta del Museu amb un espai total de 400 
mè dedicats als racons experimentals ó atès 
que l'espai expositiu també funciona com a 
aula amb la contemplació i informació direc- 
ta o indirecta dels objectes. D'aquesta mane- 
ra, el projecte pedagògic comptava, des d'un 

principi, amb un espai ampli i propi, la qual 
cosa va permetre que, des del curs 2000- 
2001, la proposta pedagògica Museu del Port 
a la vistal presentés i representés la funció 
educativa del Museu del Port. 

Amb el projecte, calia explicar als dife- 
rents sectors educatius diversos aspectes 
vinculats amb el nostre món portuari i mari- 
ner: la història del port, l'activitat comercial, 
les tipologies de ports, els sistemes de pesca, 
la construcció d'embarcacions, Vevolució de 
la navegació i la tecnologia emprada, els mi- 
tes i les llegendes... tot hi havia d'estar repre- 
sentat. 

Posteriorment, en la incorporació de nous 
objectes en el Museu també s'ha intentat la 
seva adaptació didàctica des de l'inici del 
projecte plantejat. Un exemple seria la in- 
corporació d'un model, a escala, d'embarca- 
ció medieval —una tarida— que es va realit- 
zar de manera que es contemplés linterior 
o bodega del vaixell per mostrar la càrrega i 
el transport de cavalls que efectuava, princi- 
pal raó per endegar el projecte d'incorporar 
aquest nou objecte realitzat al taller de mo- 
delisme del Museu. 

Pel que fa a la proposta pedagògica ini- 
cial, es va desenvolupar partint d'una acti- 
vitat bàsica on es treballava la història del 
port amb els seus protagonistes i les fonts 
primàries conservades. La didàctica era mit- 
jançant la lectura i la interpretació d'aques- 
tes fonts: la deducció dels fets més rellevants 
de la seva història mitjançant la narració 
representada per un personatge de l'època, 
relacionar els diferents elements que es po- 
den trobar al port actual en un lloc concret, 
l'observació directa del port a través del viat- 
ge amb barca i la manipulació de les eines i 
els materials dels mestres d'aixa com a cons- 
tructors de les embarcacions. Aquesta elabo- 
ració permet adaptar una mateixa activitat a 
tots els nivells de l'Educació Primària i Se- 
cundària mitjançant el recurs d'uns plafons 
interactius, on el personatge de l'època que 
s'està treballant, ens explica la seva història i 
ens convida a recercar pel Museu els objec- 
tes que li són contemporanis amb la finalitat 
de conèixer les etapes decisives de la histò- 
ria del port. En una moqueta de 54 m2 ubica- 
da al centre de l'aula s'hi reprodueix el port i 
els nens i les nenes, amb la realització d'un 
joc simbòlic molt quotidià per als petits o 
amb un treball de recerca per als més grans, 
col-loquen els noms de les instal-lacions, les 
mercaderies, els vaixells i els sistemes de 
transport corresponents. El treball a la mo- 
queta és el pas previ a lexperimentació real 
quan es traslladen al port per realitzar-hi un 
recorregut amb barca i així conèixer in situ 
els diferents aspectes plantejats a l'aula del 
Museu. 

Aquesta activitat educativa ens permetia 
explicar la història portuària a l'Educació 
Primària i Secundària, però no als alumnes 
de l'Educació Infantil a qui calia preparar 
una activitat global on els racons experi- 
mentals aportessin els coneixements bàsics. 
Introduit per una narració que explica la 
història d'un nen i una nena que participen 
d'una aventura entorn del port de Tarragona 
s'aconsegueix donar resposta als interro- 
gants sorgits mitjançant l'experimentació als 
racons: el joc de la moqueta permet conèi- 
xer el funcionament del port, els sistemes de 
pesca es porten a terme a l'aquari com si fos- 
sin veritables pescadors, el vocabulari bàsic 
es treballa amb el joc del codi de les bande- 
res o relacionant els conceptes i les realitats 
observades amb els grups que encara no han 
perfeccionat la lectoescriptura. 

La proposta Museu del Port a la vistal 
pensada, en un principi, com a complement 
de les activitats curriculars dels escolars, 
que en són els principals usuaris, amb el 
temps ha anat ampliant i incorporant plante- 
jaments més lúdics a través de la utilització 
de contes i rondalles que han permès sumar 
al públic escolar, el públic de Peducació en 
el lleure, el familiar i l'adult. Amb el recull 
de llegendes i rondalles ben significatives de 
la nostra tradició oral lligades al món de la 
mar es recreen les històries i explicacions a 
partir d'una ambientació juntament amb els 
objectes presents al Museu. 

Lany 2005, el Museu va ampliar el seu 
espai expositiu amb la incorporació de l'an- 
tic far de la Banya com a extensió del Mu- 
seu del Port. Edifici metàllic de finals del 
segle xix i ubicat a la punta de la Banya, a 
la desembocadura del riu Ebre ha passat a 
ser l'únic supervivent dels tres edificis instal- 
lats a la zona del Delta atès que l'any 1984 
va ser traslladat al final del dic de Llevant 
del port de Tarragona on es va rehabilitar i 
va continuar guiant l'entrada de vaixells a 

port. Consta d'una planta hexagonal com a 
habitatge del torrer, espai ara destinat a ex- 
posició permanent dels senyals marítims i 
dels fars de la zona de Tarragona. El Museu 
dels Fars, actual nom d'aquest espai exposi- 
tiu, ens ha permès plantejar una nova acti- 
vitat educativa entorn el món dels senyals 
marítims i els torrers, habitants d'aquests 
edificis. El taller planteja, amb la realització 
de diverses proves, mostrar la vida i l'ofici 
dels torrers o faroners en uns edificis que en 
el passat, quasi bé la seva totalitat, estaven 

apartats dels nuclis poblats. La particularitat 
de la proposta és que es tracta d'una activitat 
teatralitzada, és a dir, s'ha emprat el recurs 
de la interpretació per recrear com era l'ac- 
tivitat en un far al llarg del segle xx, amb la 
qual cosa els permet treballar Pevolució tec- 
nològica i dels combustibles, els diferents ti- 
pus de construccions i la manera de viure i 
treballar d'aquests homes gràcies a la perso- 
nificació del mateix monitor transformat en 
el torrer, Marcel-lí Torres i Costa, titular del 
far de la Banya. Els escolars o el públic adult 
seran els torrers aspirants a la plaça d'aju- 
dants del torrer titular si aconsegueixen por- 
tar a terme les sis proves preparades entorn 
a conèixer l'origen i la història dels fars, la 
vida quotidiana i la figura del torrer, els as- 
pectes tècnics dels senyals marítims i la seva 
evolució, els tipus de combustibles emprats 
així com pràctiques d'òptica. 

Lexperiència dels cursos escolars durant 
els anys en què hem estat desenvolupant 
aquestes activitats i la participació de dife- 
rent tipus de públic, segons els tallers, ens 
han permès continuar amb els nostres ob- 
jectius inicials de vincular directament els 
plantejaments museístics amb la formació 
didàctica atès que el públic majoritari que 
ens visita és públic escolar, per això en el 
moment d'incorporar objectes a l'exposició 
intentem presentar-ho de la manera més di- 
dàctica possible per tal de facilitar una mi- 
llor comprensió d'aquest sector de públic. 

Ensenyar a analitzar, a comparar i a in- 
terpretar, a interrogar i a descobrir o a sin- 
tetitzar, ha de ser el que el Museu ha de faci- 
litar d'una manera directa i visual, entenent 
que aquesta oferta didàctica no exclou ni 
l'oferta estètica ni la informativa que també 
tenen el seu públic propi atès que el visitant 
pot contemplar les obres i gaudir-les estèti- 
cament, o bé informar-se puntualment d'allò 
que li interessa. 


Mercè TOLDRÀ DALMAU 


Coordinadora del Museu del 
Port de Tarragona 


Notes 


1. GARCÍA BLANCO, A.: Didàctica del Museo. El descubri- 
miento de los objetos. 1988 1". Madrid: Ediciones de la 
Torre. 

2. Parlen d'escolars encara perquè és el públic majoritari 
d'aquesta proposta pedagògica. 

5. Suposa gairebé la meitat de l'espai dedicat a exposició 
permanent, que compta amb un total de 900 m2. 

Marisa Suàórez Barral 


EL SERVEI PECAGÒGIC 


D'L M Mi: UNA EINA 


PER A LES ESCOLE 


La rehabilitació de la seu del Museu d'Art 
Modern de la Diputació de Tarragona, lany 
1991, va suposar tot un canvi conceptual en 
lestructura del Museu. L'increment de Ves- 
pai dedicat al fons del Museu i a les exposi- 
cions temporals replantejà una revisió del 
discurs expositiu i de la relació entre els 
objectes, els visitants i el Museu. Les visi- 
tes de grups es cobrien fins aleshores d'una 
manera general i les escoles no disposaven 
d'un material concret per poder treballar les 
col-leccions de pintura i escultura, amb les 
noves instal-lacions es va creure necessa- 
ri crear el Servei Pedagògic per donar aten- 
ció personalitzada i específica a les escoles i 
per desenvolupar una programació d'activi- 
tats educatives adreçades tant a docents com 
a alumnes. 


Els objectius 


Entenem el Museu com a punt de partida 
per conèixer, apropar-nos, observar, mirar, 
aprendre, imaginar i pensar a través del pa- 
trimoni artístic. Leducació artística es cana- 
litza, mitjançant els museus i les seves expo- 
sicions, com un marc que facilita l'intercanvi 
i el diàleg. Hem de ser capaços de captar què 
és el que esperen les escoles del Museu: hem 
d'aconseguir que, quan travessin les por- 
tes, el patrimoni es converteixi en quelcom 
comú: hem de saber transmetre sensacions 
a través de la mirada o amb qualsevol altra 
forma d'interacció amb els objectes. 

El Museu ha de ser un espai imbricat 
directament amb el nostre entorn més pro- 
per, com un lloc de trobada. Ens proposem 
assessorar els docents i els escolars en l'ela- 
boració dels seus estudis curriculars, amb 
activitats engrescadores i dinàmiques que 
els permetin propiciar processos creatius, 
cognitius i perceptius, per ampliar el desen- 
volupament de les capacitats d'expressió i 
comunicació dels nois i noies mitjançant el 
contacte amb les obres d'art, amb l'objectiu 

de millorar la seva capacitat de producció i 
apreciació artística. Els descobrim les obres 
del Museu i ens referim als coneixements, 
fets i conceptes, a través del coneixement de 
la vida i l'obra dels artistes directament re- 
lacionats amb la nostra demarcació. Ho fem 
analitzant formalment les obres, treballant 
els procediments i facilitant la interpretació 
de les actituds i valors que es transmeten a 
través del seu llegat artístic. 


Què treballem2 Les activitats 


La nostra prioritat pedagògica se centra a do- 
nar a conèixer les col-leccions del fons propi 
del Museu, format per pintures i escultures 
d'artistes de les comarques de Tarragona 
dels segles xix i xx. Cal destacar, dintre 
d'aquest patrimoni, el fons d'art contempora- 
ni procedent dels premis de la Biennal d'Art 
i la producció de les exposicions temporals 
del Museu. 

Per a l'etapa d'Educació Infantil, comp- 
tem amb les activitats: eExplica'm un con- 
te, Trobem les escultures, i Descobrim el 
color-, per estimular Pobservació i propiciar 
un diàleg, ple de descobriments mutus, entre 
els més petits i el Museu. 

Als alumnes d'Educació Primària, els pos- 
sibilitem l'aprenentatge de l'escultura a tra- 
vés del mateix ofici d'escultor. Els ensenyem 
quines eines utilitzen, sobre quins materials 
s'apliquen, a través de quins procediments 
es transforma la matèria i els introduim als 
conceptes bàsics de volum i forma, amb lac- 
tivitat Julio Antonio, escultor,. Pel que fa a 
la pintura i el dibuix, la iniciació als proces- 
sos creatius i als conceptes bàsics, la fem a 
través de l'activitat dlexpressió, la figura i el 
retrab. 

A Secundària, treballem la relació de les 
escultures del Museu i els monuments a la 
nostra ciutat. Els aspectes formals de les 
obres i els procediments escultòrics com la 
talla, el modelatge, el bronze i la fosa, les ei- 

nes i els materials, i ens apropem a la pin- 
tura a través del tema, el color i la llum del 
paisatge figuratiu i l'abstracció. 

De cara als estudiants de Batxillerat ens 
interessa, sobretot, propiciar la mirada críti- 
ca a l'obra i la seva comprensió conceptual. 
Per a l'escultura els proposem les activitats 
dllespai: identitat i construcció, 4Què és una 
instal-lació, i per a la pintura da suggestió 
de la pintura, i des formes indefinideso. 

Des del Servei Pedagògic del Museu tam- 
bé organitzem les eXerrades amb els pro- 
fessors, per donar suport als docents dels 
diferents nivells educatius i per possibilitar 
la coordinació i la producció d'activitats que 
ens ofereixen des de escola. 


La metodologia 


La metodologia de treball es basa en lob- 
servació directa de les obres en el seu espai 
expositiu concret i de la planificació de la 
visita conjuntament amb els docents. Treba- 
llem els aspectes formals i tècnics, així com 
el concepte de l'obra, en funció del nivell de 
cada grup i de les obres triades, i ens apro- 

pem als artistes representats al Museu, afa- 
vorint el diàleg entre la seva obra i les dife- 
rents categories d'alumnes. 

Per treballar les diferents propostes i prè- 
viament a la visita, ens reunim amb els pro- 
fessors per tal d'establir les pautes de treball, 
els lliurem el dossier i les reproduccions a 
color de les obres, amb la finalitat que els 
alumnes s'hi familiaritzin i puguin treballar- 
hi durant uns dies a l'escola. Considerem bà- 
sica la reunió prèvia entre el professor/a i el 
Museu, per planificar la visita, així com el 
treball posterior a Paula, per tal d'arribar al 
nostre objectiu: assolir el concepte global de 
les obres. Les activitats s'organitzen en fun- 
ció del nivell del grup i del nombre d'alum- 
nes. Estructurem la visita al Museu fent una 
introducció de l'espai expositiu, parlem del 
significat del museu com a contenidor de 
les obres, establim les diferents pautes de 
treball i a continuació passem a les sales del 
Museu on es desenvolupen directament les 
activitats. 

Per a les activitats d'escultura, el museu 
proporciona les eines i els diferents materi- 
als per a l'apreciació de la textura, la tempe- 
ratura, la forma, el pes, etc. Reservem per a 
les aules els treballs escrits perquè creiem 
que l'important de la visita al Museu és gau- 
dir amb la mirada i propiciar el debat davant 
de les obres. 

Posteriorment, es donen les pautes per 
treballar a classe i, amb lactivitat El Mu- 
seu va a l'Escola, es participa de les activi- 
tats creatives i de lexposició de treballs dels 
alumnes. 

També des del Museu dissenyem dife- 
rents recorreguts per conèixer els monu- 
ments de la nostra ciutat. 


Els dossiers 


En iniciar-se el Servei Pedagògic vam comp- 
tar amb l'assessorament del Centre de Re- 
cursos Pedagògics de Tarragona i des del 
Museu es coordinà i s'elaborà la primera 
edició del Quadern de Treball, adreçat als 
alumnes de Primària i Secundària. 

En la segona edició es varen ampliar i in- 
troduir algunes modificacions, en aquest cas 
amb l'assessorament d'Albert Macaya, pro- 
fessor de l'Àrea de Didàctica de l'Expressió 
Plàstica de la URV de Tarragona. 

Hem elaborat el dossier: Lescultura pú- 
blica: un recorregut per la nostra ciutat. Amb 
aquest dossier oferim la possibilitat de conèi- 
xer algunes de les escultures que es troben a 
la via pública. Hem dissenyat un plànol de 
la nostra ciutat on s'indica la ubicació de 
les obres a treballar. Partint de Peix que tra- 
vessa la Rambla Nova, passant pel Balcó del 
Mediterrani i continuant pel passeig de Sant 
Antoni, per acabar el nostre recorregut al 
Museu d'Art Modern. 

D'altra banda, i coincidint amb linici de 
cada curs escolar el Museu edita els dossiers 
pedagògics adreçats als docents: El retrati El 
collage i com a novetat per aquest curs 2004- 
2005 presentem, amb suport CD, Vactivitat 
El gravat. Aquests treballs estan estructu- 
rats temàticament i adaptats a tots els nivells 
educatius. Analitzem detingudament una 
obra concreta del fons del Museu, des dels 
aspectes formals fins als conceptuals, donant 
les pautes per treballar tant al Museu com a 
l'escola. Cada dossier inclou les activitats per 
als alumnes amb propostes dels mateixos ar- 
tistes i s'elabora un vocabulari de termes per 
a cada modalitat. 

També s'editen materials didàctics espe- 
cífics per a les exposicions monogràfiques 
que el Museu produeix, com la mostra L'art 
al segle xx a les comarques de larragona o 
Julio Antonio, escultor i fulls temàtics com El 
museu i el mari El cos i Vescultura. 

Les exposicions temporals es comple- 
menten amb una visita guiada i els textos del 
catàleg que edita el Museu i amb l'activitat: 
eConversa amb els nostres artisteso es comp- 
ta amb la presència dels artistes per establir 
un debat amb els diferents grups sobre el 
concepte i el procés de creació artístic. 

En definitiva, volem que la relació entre 
el Museu i l'escola serveixi per incrementar 
la capacitat d'observació, intuició, reflexió i 
imaginació dels nois i noies i per poder do- 
nar els elements per desenvolupar una mira- 
da estètica i crítica. 


Marisa SUAÀREZ BARRAL 


Responsable del Servei Pe- 
dagògic del Museu d'Art Mo- 
dern de Tarragona 

Descobrint un dels 


personatges del taller 
Retrobem-nos a Tàrracol 
a través de la relació 
amb els objectes del 
museu i del contingut de 


la seva maleta. 

Pilar Sada 


N MUSEU PER 4 TÀRRACO 


EL 


SEU NAC O: AL 


ARQUEOLÒGIC DE T42R2GON 
EL SEU PROJECTE EDUCATI 


Cada vegada més, els museus i el patrimo- 
ni en general es contemplen com a una eina 
educativa al servei de colllectius molt di- 
versos, que cerquen entre els seus contin- 
guts camins de coneixement que facilitin un 
aprenentatge actiu en diferents etapes de la 
vida. 

Els museus, conscients d'aquest paper, 
han anat desenvolupant en els darrers anys 
tota una sèrie de propostes per fomentar un 
ús participatiu i entenedor del patrimoni del 
qual són dipositaris. 

En el cas del Museu Nacional Arqueo- 
lògic de Tarragona (MNAT) el projecte s'ha 
centrat a facilitar el coneixement del que va 
ser la ciutat romana de Tàrraco i el seu pa- 
per en la romanització de la península Ibè- 
rica. Un viatge a la cultura romana que vol 
contribuir a la difusió d'una part important 
del nostre passat, que tant ha influit en la 
nostra realitat actual. 

Es duen a terme unes propostes que vo- 
len implicar els participants en l'elaboració 
del seu procés d'aprenentatge i que els posa 
en relació amb aquelles fonts directes de la 
història que el Museu conserva i que es pre- 
senten en els diferents centres que el confor- 
men. Això s'aconsegueix a través de les res- 
tes materials que han arribat fins a nosaltres, 
tant les que es conserven al Museu, com les 
que es troben disperses per la ciutat i pel ter- 
ritori. 

Aquesta voluntat d'establir un lligam entre 
els objectes que es conserven en el Museu 
procedents de la ciutat romana de Tàrra- 
co i el marc físic en el qual van conviure, 
ha estat sempre un dels objectius que ha 
presidit el programa de difusió i les pro- 
postes del Museu Nacional Arqueològic de 
Tarragona. La mateixa composició del Mu- 
seu marca, ja, aquesta vocació territorial. 
En aquests moments el MNAT gestiona, a 
més del Museu Arqueològic, el Museu i Ne- 
cròpolis Paleocristians, la vil-la romana dels 
Munts (Altafulla) i la villa romana de Cent- 

celles (Constantí). Amb aquests quatre equi- 
paments, el MNAT vol desenvolupar tota una 
sèrie de propostes, dirigides a diferents tipus 
de públic, amb la voluntat de fer una aproxi- 
mació educativa, participativa i lúdica a una 
part de la nostra història, que es troba en la 
base de la nostra realitat cultural. Un projec- 
te que parteix d'una sèrie de conviccions: 

e La importància del coneixement de la 
història per a la formació global de les perso- 
nes i per a l'adquisició d'un pensament crític. 

- El valor dels museus i, en general, dels 
centres de conservació del patrimoni com a 
fonts directes per al coneixement del passat. 

- El coneixement de la cultura materi- 
al com a element fonamental per entendre 
qualsevol manifestació del passat. 

D'aquestes premisses es deriva el projec- 
te educatiu del MNAT, que té com a objectius 
principals facilitar el coneixement sobre el 
passat romà de la nostra ciutat, potenciar 
Pinterès envers el patrimoni i la història i 
proposar el seu ús participatiu i lúdic als 
ciutadans d'avui. 


Diferents mitjans per a un mateix 
objectiu 


Encara que amb mancances importants d'in- 
fraestructura que, a hores d'ara, encara no 
s'han resolt —entre d'altres la restauració i 
remodelació del Museu i Necròpolis Paleo- 
cristians, o leterna reivindicació d'un nou 
Museu Arqueològic—, el MNAT ha dissenyat 
un pla de difusió centrat en les exposicions 
permanents dels seus diferents centres, en 
una programació extensa d'exposicions tem- 
porals, en els serveis i les activitats educati- 
ves —propostes actives dirigides a diferents 
tipus de públic—, en les publicacions i la uti- 
lització dels nous mitjans de comunicació. 
En aquest sentit, actualment, són molts els 
mitjans de què disposem per a la comunica- 
ció de continguts. És bo plantejar-se des dels 
museus i el patrimoni, en general, la seva 

utilització, reflexionant sobre la seva ade- 
quació a cadascuna de les propostes. 

A partir dels quatre equipaments que ac- 
tualment gestiona, el MNAT vol desenvolu- 
par un discurs complementari a través de les 
exposicions permanents dels seus centres 
—que constitueixen allò que defineix l'àm- 
bit del museu—, amb l'objectiu de potenciar 
la particularitat de cadascuna de les seus: el 
que va ser la vida d'una ciutat romana com 
Tàrraco —contingut de l'exposició perma- 
nent del Museu Arqueològic—, el món de la 
mort en l'època clàssica —exemplificat en el 
conjunt del Museu i Necròpolis Paleocristi- 
ans, actualment en fase de remodelació (una 
mostra d'aquest projecte es troba oberta al 
públic en l'exposició dEl món de la mort a 
Tàrracor)—, l'estructura, el funcionament i 
la vida d'una vil-la de l'alt imperi, relaciona- 
da amb les elits administratives de Tàrraco 
—centrat en la villa romana dels Munts—: la 
construcció d'una gran villa de l'antiguitat 
tardana —discurs centrat en la villa romana 
de Centcelles, conjunt del qual es conserven 
dues estances en la seva totalitat, una d'elles 
coberta amb la cúpula de mosaic de temàtica 
cristiana més antiga del món romà. 

Pel que fa a la didàctica, un dels primers 
problemes que presenta el patrimoni arqueo- 
lògic és la seva fragmentació. És difícil, si no 
és per als experts, fer entenedores unes res- 
tes que conservem només en part. Cal dispo- 
sar dels codis d'interpretació, que facilitin la 
seva comprensió. La iconografia didàctica ha 
estat un altre dels mitjans utilitzats en aquest 
projecte. Una de les primeres questions que 
es va plantejar va ser la visualització de la 
ciutat de Tàrraco. La representació hipotè- 
tica de Tàrraco al segle II dC —editada l'any 
1992- ha facilitat la comprensió del que era 
la ciutat en la seva globalitat, la seva articu- 
lació i el seu funcionament. Una representa- 
ció que s'ha vist modificada per evolució de 
la investigació arqueològica, que en uns as- 
pectes ha confirmat aquesta hipòtesi de tre- 
ball i, en d'altres, ha fet rectificar la proposta, 
com s'observa en la segona edició de l'any 
2001. En aquests moments el MNAT està tre- 
ballant en Pelaboració de diferents propos- 
tes interpretatives a través de la iconografia 
didàctica, que serviran per facilitar la com- 
prensió de diferents espais de la ciutat roma- 
na de Tàrraco i els seus usos. 

Els mitjans audiovisuals són eines molt 
atractives i un poderós mitjà de comunica- 
ció, molt directe i efectiu, que cal tenir en 
compte i utilitzar a Pentorn del patrimoni. 
En la seva voluntat de presentar Tàrraco i de 
contextualitzar el seu patrimoni, el MNAT ha 
realitzat diversos programes audiovisuals, 
que han anat evolucionant des de la utilit- 
zació de la imatge fonamentalment com a 
descriptor, fins a la potenciació de la seva 

capacitat de provocar sensacions i emoci- 
ons. És la intenció de la proposta que actual- 
ment s'ofereix, com a introducció a la visita 
al Museu i que serveix, també, per iniciar un 
posterior recorregut pels diferents conjunts i 
monuments que resten de la ciutat de Tàrra- 
co. Amb el poètic títol de Tarraco, ciuitas ubi 
uer aeternum est (Tàrraco, la ciutat on la pri- 
mavera és eterna), inspirat en la descripció 
que el poeta romà P. Anneus Florus va fer 
de Tàrraco al segle II dC, es presenta la ciu- 
tat a través de les vivències de l'emperador 
Adrià —que hi va residir durant l'hivern del 
122-125 dC— que narra en primera persona, 
d'una manera directa i molt propera el que 
devia ser la ciutat en aquells moments. 

Dins d'un dels llenguatges preferents, 
utilitzats en l'àmbit dels museus i del patri- 
moni —el llenguatge expositiu—, el MNAT ha 
desenvolupat una programació d'exposicions 
temporals, articulada a l'entorn de diferents 
línies temàtiques: Col-leccions, Monuments 
a l'abast, Homenatges, Reflexions, Arqueo- 


En 

Encaixant els jaciments 
i les escenes de la vida 
quotidiana al taller 
Encaixa la històrial 


Caius Valerius Avitus fa 
d'amfitrió a la vil-la dels 
Munts. 

Ordenant els déus de 
l'Olimp al taller Posa 
ordre a l'Olimp: 


logia/fotografia, Antiguitat/contemporaneitat, 
Altres cultures, o La memòria compartida, 
entre d'altres. Entre els seus objectius, el de- 
sig d'aprofundir en els aspectes que mostra 
el conjunt del discurs del MNAT, Vinterès 
per mostrar aspectes nous o d'actualitat, la 
possibilitat d'introduir noves maneres de 
mirar el patrimoni i la voluntat de plante- 
jar reflexions sobre el passat que puguin 
tenir interès per al públic d'avui. Un exem- 
ple d'aquesta programació podria ser La 
mirada de Roma, projecte que el MNAT va 
desenvolupar juntament amb el Museo Na- 
cional de Arte Romano de Mérida i el Mu- 
sée Saint-Raymond de Toulouse, que volia 
ser una aproximació a lescultura romana i, 
més concretament, a la representació per- 
sonal —el retrat—, però que, en definitiva, 
plantejava el tema de la utilització i el po- 
der de les imatges. Un tema tan present en 
la nostra societat. O el darrer dels projectes 
presentats, Tàrraco i Paigua —una exposició 
realitzada en col-laboració amb lICAC—, que 
parteix de la voluntat de fer una reflexió en- 
torn al tema de l'aigua en l'època romana a 
la ciutat de Tarragona, presentant tota una 
sèrie de novetats produides per l'arqueolo- 
gia tarragonina en els darrers anys entorn a 
aquest tema —la redescoberta del llac subter- 
rani, la localització d'unes termes imperials 
o la descoberta de la font monumental—, i 
que planteja, per altra banda, una questió de 
gran actualitat, ja que vivim un moment de 
gran preocupació entorn al tema dels recur- 
sos hídrics i del seu aprofitament. 

Fulls promocionals dels centres i de les 
activitats, tríptics informatius dels diferents 
equipaments i de les exposicions, publica- 
cions periòdiques i catàlegs, guies i d'altres 
materials volen convertir-se en eines de di- 
fusió i coneixement. 

També el desenvolupament de propos- 
tes que tinguin en compte els nous mitjans 

de comunicació es troba entre els interessos 
que marquen les actuacions del MNAT. En 
aquest sentit el Museu disposa d'una pàgina 
vveb —des del desembre de 1996-—, que s'ha 
anat renovant en els seus continguts, que 
constitueix un mitjà de comunicació i relació 
molt important —tant pels continguts del Mu- 
seu, com per les seves activitats— i que, en la 
actualitat, està en fase de total renovació. 


Activitats i serveis 


En la línia de fer reviure l'època romana, 
partint de les diverses necessitats dels grups 
que s'interessen cada vegada més pel patri- 
moni, pel passat, per la història, el MNAT ha 
anat desenvolupant tota una sèrie d'activi- 
tats, amb l'objectiu d'arribar a una major di- 
versitat de públics. 

Aquestes propostes s'han centrat en els 
tallers, activitats que parteixen de la idea 
de la necessitat d'implicar el participant, en 
el procés d'aprenentatge, de convertir-lo en 
protagonista de l'activitat, fent que reflexioni, 
que es questioni les coses, que investigui, trii 
i participi activament. Que passi de la simple 
observació passiva, a l'activitat viscuda i, per 
tant, feta seva. Les activitats proposades uti- 
litzen recursos molt variats, amb l'objectiu 
de provocar la participació activa dels grups 
i la comprensió dels conceptes que es volen 
comunicar a partir de les pròpies vivències. 

En aquests moments el MNAT ofereix 
vuit tallers permanents, que desenvolupen 
aspectes diversos de Tàrraco i el món romà 
i que es porten a terme als diferents equipa- 
ments del Museu. Unes propostes que van 
des de la introducció de la metodologia cien- 
tífica fins a les visites teatralitzades. 

Partint sempre de l'objectiu de posar en 
contacte el públic amb els elements patri- 
monials, aquestes propostes tenen molt en 
compte la seva formalització, en el sentit 
d'oferir tota una sèrie de recursos que per- 
metin un alt grau de participació, de reflexió, 
de questionar-se les coses, que incorpori els 
participants en el seu procés d'aprenentatge. 

Aquests són els objectius d'activitats com 
Encaixa la històrial, un taller que ens con- 
vida a comprovar què és l'arqueologia i de 
quina manera ens ajuda a comprendre la 
nostra evolució, a la vegada que ens posa 
en contacte amb els mètodes d'investigació, 
els procediments d'anàlisi, la formulació 
d'hipòtesis i la seva verificació. Tot a partir 
de la utilització d'un moble de calaixos, on 
es troba representada una estratigrafia ide- 
al, que serveix de guia per cencaixaro es- 
pais que pertanyen a diferents èpoques, així 
com escenes de l'evolució de la societat en 
aquests diferents moments històrics, que és, 
en definitiva, allò que ens facilita el treball 
arqueològic. L'activitat es completa amb lex- 
cavació i la interpretació de tres jaciments, 

preparats en tres contenidors. La vinculació 
dels objectes apareguts a l'excavació amb la 
interpretació dels jaciments, acaba vincu- 
lant-se amb els objectes exposats al Museu 
i la interpretació sobre la ciutat romana de 
Tàrraco. 

En el mateix Museu Arqueològic es des- 
envolupen altres activitats que van des de 
la introducció del concepte de l'herència, 
del passat (en l'activitat Divertim-nos amb 
els romans"), fins a la proposta del retorn a 
Tàrraco, amb propostes com Retrobem-nos 
a Tàrracol o Viatja a Tàrracol 

Per als més petits, Divertim-nos amb els 
romansli, permet apropar-nos a l'època ro- 
mana, a través d'un dels temes permanent en 
totes les cultures: el joc. La narració sobre la 
vida d'un personatge similar als participants 
en el taller, serveix per introduir el món del 
joc, la diversió en època romana i permet 
fer el lligam amb els objectes conservats en 
el Museu que ens apropen a aquest tema. 
Lexperimentació amb models, rèpliques de 
jocs romans, permet observar la similitud i 
la pervivència d'aquests jocs, així com recu- 
perar-ne d'altres de perduts o modificats pels 
jocs actuals, i ens permet posar-nos en con- 
tacte directe amb el món romà. 

El poder i la utilització de les imatges, 
així com l'apropament al món romà d'una 
manera lúdica i participativa, són els com- 
ponents del taller Vine al Museu i... queda't 
de pedral, en el qual la proposta final és la 
realització del retrat propi com a romà, per 
part de cada participant, amb el que això sig- 
nifica de coneixement de lescultura romana, 
del seu significat, del seu valor comunicatiu, 
així com, de la composició social, de Vestruc- 
tura urbana de Tàrraco i dels seus elements. 

La mitologia clàssica, tan ben represen- 
tada en la iconografia tarraconense, és el 
tema a què ens apropem en els tallers Per 
Júpiterl... entrarem a l'Olimp2 i Posa ordre a 
l'Olimp: La primera proposta —pensada per 
als més petits i per a grups de famílies—, un 
joc amb dotze proves —com els dotze treballs 
d'Hèrcules—, serà el mitjà per poder entrar a 
l'Olimp i relacionar-se amb els déus. En el 
segon taller, sis itineraris mitològics —Mi- 
nerva, deessa de la saviesa, Apol-lo i Diana, 
els germans resplendents, Venus, deessa de 
l'amor, Bacus, l'alegria de viure: Plutó i Pro- 
serpina, el regne dels morts i Hèrcules, un 
heroi esforçat— i la utilització d'un joc d'enig- 
mes, permeten als participants descobrir les 
històries que s'amaguen en els recorreguts, 
retrobant els diferents personatges —presents 
a les sales del Museu—, per acabar, final- 
ment, ordenant la família dels déus olímpics, 
en la seva morada, el mont de l'Olimp. Unes 
propostes que parteixen de l'actualitat i vi- 
gència de molts mites i llegendes. 

Fins i tot el retorn a Tàrraco és present 
a través de la proposta d'un viatge/itinerari 
per les sales del Museu. En el taller Retro- 
bem-nos a Tàrracol, sis personatges —que 
representen la totalitat de la població de 
Tàrraco— s'amaguen a sis maletes que, amb 
els objectes que contenen, serveixen per rea- 
litzar el viatge. Un joc de pistes i la seva rela- 
ció amb els objectes del Museu van definint 
cadascun dels personatges: a quina classe 
social pertanyen, on viuen, a què es dedi- 
quen, com és casa seva, què mengen, com 
es diverteixen, com vesteixen..., tot a través 
de l'empatia, d'experimentar personalment 
cadascun d'aquests elements —a partir de cò- 
pies—, de desxifrar allò que ens proporcionen 
les fonts. Finalment la recuperació d'aquests 
sis personatges —tres dones i tres homes: una 
matrona, una nena, una esclava, un alt càr- 
rec de la ciutat, un comerciant i un mestre 
d'obres-, ens permetrà retrobar-nos amb 
Tàrraco i la seva societat. O de l'activitat Vi- 
atja a Tàrracol —pensada per al públic fami- 
liar—, que s'ofereix en els mesos d'estiu i que 
proposa un itinerari per les sales del Museu 
de la mà d'una exploradora, amb lobjectiu 
de descobrir Tàrraco. 

La villa romana de Centcelles, per les se- 
ves característiques, ens permet fer un apro- 
pament a l'arquitectura i la decoració d'edi- 
ficis en època romana. Al taller de Terenci 
Càndid..., activitat proposada en aquest 
equipament, ens permet fer una experimen- 
tació sobre aquesta temàtica partint del des- 
cobriment d'un personatge —Terenci Càndid-—, 
que resultarà ser l'hipotètic arquitecte del 
conjunt. En aquest cas, l'element generador 
de l'activitat és un bagul que conté tots els 
elements que pertanyen a aquest personatge, 
de la mà del qual descobrirem l'arquitectura 
de la vil-la, experimentarem sobre la cons- 
trucció dels murs, de les columnes, de l'arc, 
la volta, la teulada, la pintura i el mosaic. 


El museu i Tàrraco de la 
mà d'una exploradora al 
taller Viatja a Tàrracol 


NA ab 

Vista de l'espai dedicat 
a L'aigua a casa de 
l'exposició Tàrraco i 
l'aigua. 


Fent-ho de manera pluridisciplinar, lligant 
aspectes com la geometria, la tecnologia, les 
ciències socials o l'expressió plàstica. 

Els Munts, a partir del coneixement que 
les darreres investigacions ens han propor- 
cionat, ens permet apropar-nos al funci- 
onament d'una villa de lAlt Imperi —con- 
cretament del segle II dC-, d'una manera 
molt directa. Coneixem els seus propietaris 
—Caius i Faustina—, tenim una idea bastant 
aproximada de com seria casa seva, podem 
interpretar el seu ús i funcionament. Qui mi- 
llor que els mateixos senyors de la casa per 
fer de guies2 Caius i Faustina, us conviden 
a la villa, és l'activitat proposada, on Caius i 
Faustina, com a bons amfitrions fan reviure 
la vida de casa seva a partir d'olors —el jar- 
dí—, elements constructius —els mosaics—, ob- 
jectes personals —joguines, monedes-, estris 
i hàbits de neteja —els banys, les termes-... 
Una oportunitat d'experimentar de prop la 
vida quotidiana en època romana. A estiu, 
aquesta activitat es proposa al capvespre dels 
dissabtes, fora de l'horari d'obertura al pú- 
blic del conjunt i, al finalitzar el recorregut, 
els senyors de la casa ofereixen un refrigeri, 
en què es poden degustar un vi i un refresc 
fets a partir de receptes romanes i diferents 
fruits de la terra. 

Les exposicions i activitats temporals han 
generat i generen, també, altres propostes, 
dirigides al públic escolar i al públic famili- 
ar, que serveixen per plantejar d'altres temes 
que difícilment es poden articular en les pro- 
postes que parteixen de l'exposició perma- 
nent i, al mateix temps, serveixen per expe- 
rimentar amb noves formalitzacions. 

Tot aquest programa, que s'ofereix sota 
el nom de eMuseu Nacional Arqueològic de 
Tarragona: un viatge a la cultura romana, 
va ser guardonat en la passada edició del 
Saló Expodidàctica amb el premi al Millor 
Servei, atorgat per Premi Innova, uns pre- 

mis que per primera vegada van ser convo- 
cats amb l'objectiu de reconèixer la vessant 
didàctica, creativa i innovadora de qualsevol 
servei adreçat a la comunitat educativa. 

Aquest reconeixement ens confirma, en- 
cara més, en el nostre compromís i voluntat 
de treballar en aquest sentit, per tal de facili- 
tar eines que puguin ser útils per a leduca- 
ció i la formació. 

Unes propostes que es dirigeixen als es- 
colars, als grups d'educació en el lleure, a 
les famílies, als turistes, etc. amb programes 
específics que volen cobrir demandes i inte- 
ressos diversos, en el convenciment que els 
museus i els centres patrimonials han de ser 
instruments al servei de l'educació, on es pu- 
gui posar en contacte el públic amb les fonts 
directes de la història. A través de propostes 
concretes, centrades en un tema o objectiu 
precís, que permetin un alt grau de partici- 
pació, recerca i reflexió. Que es puguin plan- 
tejar des de punts de partida diversos i que, 
per tant, es puguin aplicar a aquesta diversi- 
tat d'interessos. 

Tot això amb la voluntat d'incitar a Pinte- 
rès i a la valoració de la història i de l'arque- 
ologia per part de la societat d'avui. 


PILAR SADA 

Antoni Bardavio Novi 


PREHISTÒRIA 


ENSENYAMENT 


LIGATORI 


La investigació de la prehistòria, com a ci- 
ència social, persegueix —o hauria de per- 
seguir— la rellevància del seus estudis en 
l'àmbit dels esdeveniments de les societats 
humanes actuals.t Un objectiu de compro- 
mís social passaria per donar un sentit útil 
des de la perspectiva de la comprensió del 
món d'avui, així com per fer aportacions ori- 
entades a la consecució d'un món millor des 
dels estudis de les societats del passat. Tenir 
com a única finalitat de la investigació pre- 
històrica la mateixa investigació, porta a un 
cercle viciós on l'únic referent per avançar 
en el coneixement és la recreació del passat 
pel passat, o l'ascens en intestines lluites de 
prestigi acadèmic a la cacera de reconeixe- 
ments gremials. 

Per altra banda, els didactes han reflexio- 
nat molt poc sobre les possibilitats que té la 
prehistòria en l'àmbit de la formació integral 
dels adolescents i gairebé no s'han posat en 
pràctica a les aules d'ensenyament primari i 
secundari obligatori. No es quiestiona el pa- 
per rellevant del coneixement sobre el pas- 
sat més proper per tal de dotar els alumnes 
d'eines de comprensió del present, en canvi, 
la idea de cercar respostes a comportaments 
actuals en els orígens de la humanitat és mi- 
nimitzada, o fins i tot ridiculitzada. 

Des d'una proposta didàctica de la histò- 
ria en convinença amb una pedagogia críti- 
ca que es plantegi el procés d'ensenyament- 
aprenentatge com un procés formatiu de 
persones compromeses amb la transforma- 
ció de les realitats socials que les envolten, la 
comprensió del món avui requereix transme- 
tre a l'alumnat una visió universalista i uni- 
versalitzadora, sigui quin sigui l'àmbit ter- 
ritorial al qual es refereixi l'estudi o treball 
específic que s'estigui desenvolupant en un 
moment determinat. L'aprofundiment dels 
coneixements sobre la prehistòria a l'ense- 
nyament no universitari ha de tenir com una 
de les seves finalitats fonamentals el desco- 
briment d'altres cultures, i per tant cosmovi- 

sions diverses. eEl reconeixement dels drets 
dels pobles primers a la cultura ja no és no- 
més una questió de justícia sinó una evidèn- 
cia filosòfica. Reinventar Puniversall És en 
el diàleg de les singularitats on la humani- 
tat podrà trobar el seu nou impuls i afrontar 
els immensos reptes dels descobriments /...J 
que se li ofereixen a l'home. (Malauri, citat 
a Harper 1998: 19). L'àmbit local, àmbit na- 
cional, l'àmbit estatal, l'àmbit mediterrani, 
lPàmbit europeu o l'àmbit mundial, tots ells 
permeten abordar la història humana dels 
temps més antics com a herència comuna de 
tota la humanitat defugint de plantejaments 
excloents, prepotents i etnocèntrics. L'estudi 
de la prehistòria possibilita aquestes visions 
pel mateix caràcter anacional de les socie- 
tats humanes que explica. L'errònia descrip- 
ció de prehistòries de Catalunya, d'Espanya 
o d'Europa, s'ajusten a la realitat històrica 
quan es parla de prehistòries d Catalunya, a 
Espanya o a Europa. En definitiva, la prehis- 
tòria humana. 


El passat i la seva didàctica com a eines 
de comprensió del present 


L'ensenyament de la història plantejat des de 
les premisses anteriors permet superar, en- 
tre d'altres coses, la simplicitat en les anàli- 
sis socials del pensament quotidià, no només 
per comprendre, sinó també per corregir 
prejudicis i estereotips. Les desviacions, en 
aquest sentit, serien les actituds mentals i les 
idees preconcebudes que dificulten un enfo- 
cament no esbiaixat i suposen una rèmora 
per a l'aprenentatge d'aquesta disciplina. Li- 
ceras (1997) enumera el que anomena ecal- 
varis, de la història. Aquests anomenats 
ecalvariso, que en l'aprenentatge de la histò- 
ria produeixen en última instància greus dis- 
torsions en la comprensió històrica, són, se- 
gons l'autor: 

- Els tòpics o sabers vulgars que la col- 
lectivitat assumeix com a certs i incontesta- 

bles, i no són, en realitat, sinó clixés de les 
interpretacions dels fets i esdeveniments his- 
tòrics que, de tan repetits es mantenen com a 
questions assumides i inalterables no només 
en el coneixement popular sinó, fins i tot, en 
certs àmbits de transmissió acadèmica. 

: Els anacronismes, com a vicis en Vexpli- 
cació del passat que s'acomoden als planteja- 
ments i als esquemes d'anàlisi que utilitzem 
per entendre l'actualitat. 

: Els prejudicis que poden arribar a con- 
vertir l'estudiant d'història en un àrbitre del 
passat. 

En el moment que es parla de prehistòria 
aquestes desviacions prenen una dimensió 
molt més gran. Existeix una falsa concepció 
generalitzada de la prehistòria com una eta- 
pa anquilosada amb escassos canvis i varia- 
bles. D'altra banda, existeix la consideració 
dels temps prehistòrics i de les seves gents 
com a tecnològicament retardats sense con- 
siderar des de quins punts de vista i confor- 
me a quin context tecnocultural i econòmic 
es fan aquestes afirmacions. 

Aquesta visió ha transcendit a la imatge 
popular de la prehistòria i al llenguatge col- 
loquial. Quelcom eprehistòrico defineix al- 
guna cosa caduca i negativa (Martín 1989). 
Aquests prejudicis, òbviament, la desvirtuen. 
A Vensenyament, la impressió que sol trans- 
metres a l'alumnat és vaga, confusa, ocu- 
pant un petit espai de docència (paradoxal- 
ment el període ocupa el 9909 de la història 
de la humanitat). Això desorbita la proporció 
història/prehistòria, dificultant sens dub- 
te l'assimilació de coordenades temporals, 
deformant el concepte de duració. Aquesta 
dissolució minimitzada dels continguts de 
prehistòria als currículums escolars s'ha 
produit en els estats del nostre entorn euro- 
peu amb l'aplicació de diverses lleis educati- 
ves. A Anglaterra, per exemple, amb laplica- 
ció del National Curriculum, els temps més 
reculats només són presents de passada en el 
tema dBritain before the Romans.. En aquell 
país, però, una bona part de professors i in- 
vestigadors van mobilitzar-se, de forma indi- 
vidual o col-lectiva (per exemple a través del 
servei educatiu de lEnglish Heritage o del 
Council for British Archaeology), explicant 
la importància educativa de la prehistòria a 
les escoles i als instituts, i del potencial de 
l'arqueologia com a mètode d'aproximació 
al passat2 Mostra d'aquesta implicació di- 
recta és l'article referencial que sobre aquest 
debat va elaborar larqueòleg Peter Stone 
(1992), publicat a la revista Teaching History 
que reflecteix alguns dels aspectes tractats a 
la seva tesi doctoral (1990) en la qual analit- 
za la utilitat i l'adequació dels continguts de 
prehistòria a l'ensenyament primari brità- 
nic. En el seu treball de recerca, Stone dóna 
diverses raons per les quals els continguts 

de prehistòria emfatitzen la globalitat i la 
interdisciplinarietat que comporta l'anàlisi 
de l'evidència arqueològica: la seva relació 
amb realitats específiques, la manipulació 
de fonts primàries i la necessitat d'exercitar 
a partir d'ells habilitats de raonament, així 
com també l'atractiu que comporta lestudi 
directe d'elements del passat. 

De fet, la pretensió de reduir l'ensenya- 
ment de la història a èpoques recents, amb 
l'argument que permet conèixer millor el 
món actual, és una pretensió exempta de fo- 
nament teòric sobre el procés dinàmic de la 
història de la humanitat. És restringir, per 
una altra part, el procés històric a una sim- 
ple successió de causa-efecte immediat, obli- 
dant-nos d'altres aspectes, no per més sim- 
ples menys complexos. A més, en prendre 
com a índex de desenvolupament models oc- 
cidentals actuals, s'apliquen paràmetres pro- 
fundament etnocèntrics. 

En el mateix moment que Phomo habilis 
partia conscientment un còdol per fabricar 
un instrument, quedava obert el camí de la 
tècnica i, amb el seu comportament i relació 
amb el medi, el de la cultura (Martín 1989). 
És per això que l'estudi del comportament 
ecològic i de l'economia dels grups humans 
de la prehistòria, permet fer una reflexió 
sobre alguns problemes actuals. Durant la 


Il.lustració de Josep Obiols 
fortament marcada per 

les pintures rupestres 
d'Altamira i per V'estereotip 
de Vehome caçador-. 
Bagué E., Vicens J. (1936). 
Història. Associació Pro- 
tectora de VEnsenyança 
Catalana. Barcelona. 

prehistòria té lloc el naixement i el desen- 
volupament d'una sèrie de constants en la 
història humana, constants que continu- 
en presents als nostres dies i que es troben 
intrínsecament unides a la vida humana. 
Temes que preocupen i han preocupat els 
humans com la subsistència, la producció 
d'aliments, els intercanvis econòmics o Vha- 
bitatge, arrenquen des dels temps anteriors 
a l'escriptura, altres constants com la divi- 
sió del treball, la defensa, els moviments de 
població, l'organització dels grups, els rituals 
simbòlics en relació amb la mort i la vida, 
la manufactura d'objectes, l'art, etc., troben 
també les seves arrels a la prehistòria. 

A l'ensenyament, i a causa del concep- 
te popular de la prehistòria, es té una certa 
visió que els humans prehistòrics, sumits en 
un estat de salvatgisme, van lluitar per so- 
breviure esperant amb ànsia la civilització 
d'altres pobles més avançats. A Catalunya, 
per exemple, aquest aspecte es fa palès amb 
larribada dels grecs, i en major grau dels ro- 
mans. Aquesta visió, suavitzada a l'actualitat, 
era magnificada en els llibres de text del pri- 
mer terç del segle xx, com podem observar 
en la lectura del segúient fragment del llibre 
de C. Gomis Lecturas instructivas. Segundo 
libro de lectura para las escuelas de Instruc- 
ción Primaria (1925: 11-12): 

És un error suponer que los primeros hombres 

eran gigantes y vivían centenares de afios. El 

hombre primitivo tenía, poco ms o menos, la 
misma estatura que tenemos los actuales, y en 
cuanto a longevidad es casi seguro que había 
de tener menos que los de hoy en día, pues las 
estadísticas demuestran que el término medio 
de la vida humana aumenta a medida que 


aumentan las comodidades de que se rodea al 
hombre. 


Pero, si bajo el punto de vista físico, el hombre 
primitivo difería poco o nada del actual, en 
cambio se diferenciaba mucho de éste por sus 
costumbres. Aquél vivía en completo salvajis- 
mo, en continua lucha con los animales que le 
rodeaban y hasta con sus propios semejantes, 
se alimentaba únicamente de la caza o de la 
pesca y tal vez de los frutos silvestres que en- 
contraba al paso: hay pruebas evidentísimas de 
que eran antropófagos, es decir, de que entre las 
carnes que le servían de alimento figuraba tam- 
bién la carne humana. 


A manca d'estudis aprofundits a l'Estat 
espanyol comptem amb el detallat treball de 
Nich Merriman (1991) sobre les actituds de 
la població anglesa sobre el passat i l'arque- 
ologia a partir dels resultats d'una enquesta 
realitzada a 1.500 persones. Entre d'altres 
conclusions, la que fa referència a la imat- 
ge de la prehistòria, apunta que es tractava 
del període històric en què menys es voldria 
viure. Merriman apunta com a possible cau- 
sa d'aquest darrer lloc en el rànquing de pre- 
ferències la percepció que amb prou feines 
existeix una connexió entre aquell temps i 

el present. De fet, segons els resultats de la 
seva enquesta, més de la meitat dels enques- 
tats no estaven d'acord en el fet que la gent 
prehistòrica fos bàsicament com nosaltres. 

Aquesta visió entra en col-lisió amb la fas- 
cinació que exerceix la prehistòria sobre els 
infants i els joves. Els paisatges, els climes, 
els animals (diferents dels que nosaltres co- 
neixem), la fascinació pels esquelets, les se- 
ves eines i formes de vida estimulen particu- 
larment la imaginació de l'alumnat, sobretot 
a partir del moment en què se n'adonen que 
allò ha passat a prop d'on ells viuen. 


Comprendre el temps de la història 


Com comenten Sanmartí i Santacana (1989: 
25), eun altre problema que no afecta només 
l'arqueologia i la prehistòria, sinó la didàcti- 
ca de la història en general, és el que repre- 
senta la dificultat per a la conceptualització 
del temps per part dels infants i, fins i tot, 
dels adolescents més joves. Sovint, la investi- 
gació arqueològica no ha anat, o no ha pogut 
anar, molt més enllà de la simple delimitació 
en el temps dels diferents grups culturals, i 
aquest és un problema important per a la 
seva adequada difusió en els nivells d'edat 
que tractem. Pierre Vilar, en el pròleg del 
primer volum de la Història de Catalunya, 
ens crida l'atenció sobre el que diem amb un 
exemple ben gràfic: dVaig conèixer un vai- 
let que, sortint d'una classe de prehistòria, 
es pensava que la seva besàvia vivia en una 
caverna, (Vilar, 1987: 69). Aquest comentari 
resultaria una anècdota enginyosa si no fos 
perquè és força més habitual, en diferents 
modalitats i circumstàncies, del que podria 
pensar-se. 

Per Calvani, recollit a Trepat i Comes 
(1998: 59), da idea tan estesa que la nena 
o el nen petits no tenen sentit del temps i, 
per tant estan incapacitats per a l'estudi de 
la història, és un lloc comú, un tòpic sense 
fonaments que ha conduit a Pacció didàctica 
per vies falses,. El mateix autor assegura que 
l'alumnat, quan arriba a l'escola primària, 
manifesta també una capacitat per imaginar 
i concebre els temps més reculats i llunyans. 
En aquesta línia, Calvani (1986) proposa ini- 
ciar l'aprenentatge de la història en el cicle 
inicial de primària per dos ítems en paral.lel, 
la memòria familiar i la prehistòria. 


El context sociopolític en lensenyament 
de la prehistòria 


Comenta Carretero (1998) que la història 
posseeix continguts escolars que són molt 
més difícilment objectivables que els d'al- 
tres matèries i que tenen un alt grau d'emo- 
cionalitat que prové, entre d'altres, del servei 
que rendeixen a la identitat nacional, cultu- 
ral, social i econòmica. La visió que es trans- 

met del passat a l'ensenyament és fortament 
eurocentrista i transmissora de discursos do- 
minants. Exemples d'això els podem trobar 
en la transformació en sencuentro de cultu- 
rase que va patir l'habitual dicotomia entre 
dinvasorso o edescobridorso que rodejava el 
tema de l'arribada dels espanyols a Amèrica. 
La història nacional. d'una Espanya dins la 
Unió Europea no podia permetre's retrets o 
anàlisis crítics, calia drevisaro, fins i tot per 
part de molts d'aquells que anteriorment ha- 
vien denunciat la visió tradicional d'una Es- 
panya salvadora d'ànimes, culturitzadora 
d'un poble en estat de barbàrie o semibar- 
bàrie, però que el 1992 estaven en els òrgans 
de poder polític de l'Estat. O més recentment 
la sobtada millora de la imatge de Felip LI, 
que ha permès des de l'òptica conservado- 
ra del govern del Partit Popular enaltir l'opi- 
nió vers un monarca que ha estat titllat des 
de sectors progressistes de la historiografia 
com a un governant fonamentalista catòlic, 
que va vincular estretament els poders civils 
i religiosos, i que convençut d'estar destinat 
a empreses divines no va dubtar a enviar a 
una mort segura a uns 15.000 homes quan 
el desastre de V Armada Invencible5 Tampoc 
s'han salvat d'aquest biaix en la interpretació 
de la història considerada com a edpròpia,, la 


selecció de temes històrics per explicar la 
formació i desenvolupament de les històri- 
es nacionals en el context de les nacionali- 
tats i regions de l'Estat espanyol de les auto- 
nomies. És rellevant en aquest sentit el que 
Joan Pagès (1994: 15) ha comentat sovint so- 
bre l'absència de conflictes interns en el des- 
envolupament de la història de Catalunya en 
el desplegament curricular de l'àrea de cièn- 
cies socials, geografia i història del Depar- 
tament d'Ensenyament de la Generalitat de 
Catalunya: 4Els únics conflictes que se selec- 
cionen a Primària són la Guerra dels Sega- 
dors i la de Successió. Per què no selecciona 
cap conflicte intern com ara les guerres re- 
mences, les guerres entre la Busca i la Biga 
o els enfrontaments carlins o els conflictes 
socials que han existit o existeixen2, Els ele- 
ments de conflicte dins de Catalunya sempre 
s'imaginen exteriors. Tal com esmenta Pa- 
gès, conflictes de classe com els succeits en- 
tre la Busca i la Biga, o les guerres remences 
no tenen pes específic davant temes que con- 
tenen conflictes estrella com la Guerra dels 
Segadors o la Guerra de Successió, ambdu- 
es amb l'enemic francès, i sobretot castellà, 
com a protagonistes. La història dels cata- 
lans en les seves relacions interiors al llarg 
del temps s'han convertit en l'explicació his- 

Exemple d'imatge 
errònia de la prehistòria 
a un llibre de text. 
VVA4 (1988). Ciències 
Socials. Segona etapa 
d'EGB 6. Equip Cruilla. 
Editorial Cruilla/edi- 
ciones SM. Barcelona. 

tòrica en una mena de flors i violes només 
trencades per actuacions de l'enemic exterior. 

La prehistòria no ha estat, però, aliena a 
un cert grau de manipulació i exaltació na- 
cional. No hem d'oblidar que en la prehis- 
tòria i en la protohistòria van configurar-se, 
en una essència primigènia, algunes de les 
formes bàsiques de lorganització social del 
món actual, la utilització dels caràcters ori- 
ginals d'algunes cultures antigues han estat 
utilitzades com a exemple d'essències naci- 
onals (Gathercole i Lovventhal 1990, Rohl i 
Favvcett 1996). En el nostre context, és es- 
pecialment significatiu (Ruíz Zapatero 1996: 
180) l'interès obsessiu del nacionalisme es- 
panyol de finals del segle xix per establir lli- 
gams de continuitat entre el gloriós passat, 
llunyà i el present, que tendeix a justificar el 
naixement de l'essència d'Espanya. O l'apro- 
piació que el franquisme va fer del celtisme 
i liberisme al llarg dels quasi quaranta anys 
de govern totalitari en la recerca d'un con- 
cepte d'identitat patriòtica construida sobre 
Pexaltació d'un suposat gloriós passat llunyà 
nacional que tingué una manifestació relle- 
vant en la mitificació, manipulació i subli- 
mació del martiri dels habitants de Numàn- 
cia, en la seva immolació abans de caure en 
mans invasores, tot emfasitzant el sentiment 
d'independència i bravura dels pobles hispà- 
nics. Il mirant més a prop en el temps, amb 
l'establiment de la democràcia i la reorganit- 
zació de l'Estat espanyol en comunitats autò- 
nomes, la recerca i establiment del caràcter 
distintiu nacional o regional des de la pre- 
història, en el que Ruíz Zapatero anomena 
el ressorgiment de l'interès pels grups ètnics 
protohistòrics. Almuifia (1994) parla de neo- 
romanticisme per definir el que ell anome- 
na revival que s'ha aixecat amb el monopoli 
interpretatiu pels camins del nacionalisme 
exacerbat, i que ell redueix al que denomi- 
na dnfranacionalitats, (regionacionalismes), 
i que jo amplio a la reacció de certs sectors 
dels estats-nació en la defensa de la seva le- 
gitimitat històrica. 

Fins i tot, configuracions supranacionals 
de recent aparició com seria la mateixa Unió 
Europea han cercat en la prehistòria argu- 
ments a una cultura i tradició comú difícil 
d'argumentar en un territori com l'europeu 
amb tradicions culturals, històriques i so- 
cials tan diverses. Exposicions com la dels 
I Celti que va poder veure's a Venècia (Pa- 
lazzo Grassi 1991), pretenen establir orígens 
protohistòrics d'àmbit supranacional que 
configurin el mínim comú múltiple de tra- 
dicions amb una forta interrelació econòmi- 
ca, cultural i social, és a dir el de presentar 
PEuropa cèltica com a precedent de la Unió 
Europea (Ruíz Zapatero 1996). Aquesta vi- 
sió, òbviament, entra tot sovint en collisió 
amb realitats territorials que han configurat 

espais de relació històrica molt més consis- 
tents, com seria per exemple, en el nostre en- 
torn proper, el de les ribes del Mediterrani. 


Cap a una conceptualització escolar de 
la prehistòria 


Com totes les disciplines acadèmiques, la 
història té la seva pròpia terminologia espe- 
cialitzada. Els conceptes en l'ensenyament 
de la història representen la concreció de 
les elaboracions intellectuals desenvolupa- 
des pels historiadors. Pel que fa a la histò- 
ria a l'ensenyament no universitari, l'ús de 
conceptes socials procedents del llenguat- 
ge comú han de ser depurats per aconse- 
guir que, partint del coneixement vulgar 
d'aquests conceptes, assumeixin una signifi- 
cació el més precisa i unívoca possible (Gru- 
po Valladolid 1994). Cal tenir present la utili- 
tat dels conceptes per entendre determinades 
realitats, però cal també recordar que no són 
realitats en ells mateixos. En prehistòria no 
hi ha fets rellevants, però si que hi trobem 
conceptes claus. Com ja he dit abans, alguns 
d'aquests conceptes formen avui Pesquelet 
primigeni d'algunes realitats, òbviament més 
complexes, però que troben el seu origen en 
temps molt reculats. És per això que la in- 
vestigació de la prehistòria i la protohistòria 
(en la seva concepció clàssica cel que encara 
no és història,, i zel que està a punt de ser- 
ho-) proveeix d'eines d'anàlisi del present a 
l'alumnat —unes eines infravalorades o sim- 
plificades a la màxima expressió, si és que 
no són totalment desestimades, per un sec- 
tor de la investigació històrica i de la didàc- 
tica de la història (da dels temps ja histò- 
rics,). Aquest estat d'opinió en sectors de la 
investigació i divulgació històrica ha portat a 
organitzar tot sovint la sequència educativa 
de la història iniciant en els cursos més bai- 
xos (6è d'EGB a l'anterior sistema educatiu, i 
al primer curs de VESO actual) els temes de 
prehistòria, no exclusivament amb el criteri 
(discutible) d'organitzar cronològicament els 
continguts històrics a Paula, sinó també amb 
l'actitud implícita que unes civilitzacions 
simples no requereixen més comprensió que 
les d'unes ments senzilles. A aquesta reali- 
tat acompanya l'opinió tàcita que els pobles 
primitius eren simples i rudes i que la his- 
tòria, que es refereix a un constant perfecci- 
onament dels nivells personals i socials de 
la humanitat, augmenta progressivament el 
seu interès i complexitat de forma cronològi- 
ca, fet que dóna arguments a una seqiiència 
d'aprenentatge de més petits a més grans/de 
pobles més primitius als pobles actuals. Els 
qui alçaren els monuments megalítics no te- 
nien televisió ni calefacció central, però eren 
capaços, segur, de reflexionar, construir i or- 
ganitzar-se en un estadi complex (Pluctrose 
1995). Així, doncs, la proposta que elaborem 

ha de mirar de mostrar una sequència d'es- 
deveniments sense que sembli que compa- 
rem d'una manera desavantatjosa el passat 
amb el present. 

Al llarg de les diferents etapes educatives, 
el professorat ha de seleccionar els concep- 
tes a incorporar en creixent progressió de 
complexitat al procés d'ensenyament-apre- 
nentatge. El paper del professor/a serà pro- 
porcionar realitats de complexitat creixent 
que requereixen conceptes cada vegada més 
complexos i abstractes. S'ha d'estimular els 
alumnes a expressar idees històriques a la 
seva manera per tal de poder reconstruir i 
reelaborar sobre els seus conceptes previs 
els nous significats apresos. 

Lestudi de la prehistòria és també Pestudi 
dels humans en societat. Amb la prehistòria 
també expliquem primordialment el present, 
és una de les maneres possibles d'accedir al 
coneixement de la realitat present. La pre- 
història que s'investiga i s'ensenya no és 
la recreació sense més d'una determinada 
imatge del passat llunyà, sinó el producte 
d'una permanent dialèctica present/passat. 
De fet, ja Lavisse (1934) comentava que per 
proporcionar a l'alumne l'educació del dis- 
cerniment històric era bo mostrar-li repre- 
sentacions autèntiques dels homes, les do- 
nes i les coses d'altres temps: però aquest 
ensenyament per l'aspecte, que per una altra 
banda es descuidava massa, no era suficient. 
No hi havia, segons Lavisse, més que una 
manera eficaç de fer sensibles les diferències 

de temps i llocs: la de prendre en el present 
punts de comparació per al passat. 

Lacumulació de fets i conceptes històrics 
en les pàgines dels llibres de text d'història, 
s'han vist sobrepassats per l'allau d'infor- 
mació audiovisual que el públic té avui a 
l'abast, múltiples colleccions d'història en 
vídeo i DVD es venen als quioscs cada set- 
mana, els CD-ROM comencen a introduir- 
se als centres escolars i internet ens posa 
a l'abast qualsevol obra d'art, monument o 
resta històrica del món, no només fent-la tri- 
dimensional, sinó també permetent que ens 
apropem fins a observar-hi detalls tal vegada 
imperceptibles a la realitat. 

Què es vol dir amb això2 Potser els lli- 
bres ja no tenen cap lloc a l'ensenyament de 
la història2 Per descomptat que sí, sobretot 
aquells que permetin seleccionar i sintetit- 
zar millor informacions històriques de tipus 
general i aquells que aconsegueixin donar 
àmplia i bona informació iconogràfica que 
permeti imaginar allò que se'ns explica del 
passat. En aquest punt, el còmic també té 
molt a dir. 

De fet, però, la pregunta d'aquest apartat 
s'adreça més aviat cap a, iquè és més impor- 
tant per al públic (entre ell, el públic escolar) 
avui dia, el 4què, se'ls explica, és a dir, la tria 
de fets i conceptes seqienciats en el currícu- 
lum, o el ecom se sap el què, és a dir, conèi- 
xer el procés que se segueix en investigació 
històrica per definir situacions, comunitats, 
economies, cultures...2 És obvi que el ecom 

sabem què, l'haurem d'omplir de contingut 
factual i conceptual per poder-lo resseguir 
i comprendre, i que fins i tot això permetrà 
dotar de continguts més petits els sistemes 
conceptuals que permeten dominar un mí- 
nim vocabulari històric bàsic. Aquesta idea, 
de fet, ja ha estat assumida tant per alguns 
museus, com per alguns llibres de text, dos 
importants mitjans divulgadors de la histò- 
ria a la nostra societat. En els primers, incor- 
porant sales on s'explica el procés de treball 
arqueològic, en els segons, incorporant una 
explicació inicial sobre arqueologia abans 
del primer tema d'història. Tant en un cas 
com en l'altre, continua sent tot sovint una 
pinzellada excessivament superficial, per 
tant, incompleta, i en consequència molt poc 
rendible des del punt de vista educatiu. 

El públic, saturat de coneixements a 
l'abast, vol ser cada vegada més partícip 
d'allò que es va coneixent, al més aviat pos- 
sible, en un món amb una allau constant de 
nous coneixements descoberts o de reformu- 
lacions dels antics. Si s'espera molt de temps 
a transmetre el que es va coneixent en la in- 
vestigació, es corre el perill de condemnar el 
públic a rebre constantment coneixements 
desfasats, caducats. Si s'explica com s'ha 
arribat a esabero, es desenvolupen les línies 
bàsiques que permetran entendre la investi- 
gació de forma dinàmica i no amb el plante- 
jament encara molt actual, però vuitcentista, 
d'immutabilitat. A la fi, tal vegada aquest si- 
gui un dels sentits bàsics de la mateixa in- 
vestigació, la seva relativitat. 

Des d'aquest punt de vista, els conceptes 
i els sistemes conceptuals que poden treba- 
llar-se a l'aula tot desenvolupant un projecte 
didàctic basat en l'arqueologia prehistòrica 
podrien ser: 

- Desenvolupament tecnològic al llarg de 
la història. 

- Assentaments. Habitatge i models de po- 
blació al llarg de la història. 

: Creences i rituals. Les creences religio- 
ses en el temps i avui. 

- Economia. Formes de subsistència. Di- 
visió social del treball, específicament també 
la divisió sexual del treball. Comerç i desen- 
volupament econòmic. 

- Organització social. Origen de les des- 
igualtats. Sistemes d'organització política al 
llarg del temps. Poder i marginació. 

Aquests conceptes clau propis de la pre- 
història poden incloures en un disseny 
d'unitats didàctiques del segúent tipus: 

e Els orígens de l'espècie humana. Aquest 
aspecte ha estat tot sovint tractat des de l'àm- 
bit educatiu de les Ciències Naturals. L'anàli- 
si biologista basada en les teories evolutives 
de Darvvin han allunyat tot sovint aquest 
tema eminentment històric (sense orígens 
de l'espècie humana no hi hauria història) 

de les classes d'història a les escoles i als 
instituts. Els estudis sobre els orígens de Pes- 
pècie humana i els primers moments de la 
humanitat ens parla de les dones i els homes 
com a éssers socials, i pot donar alguna llum 
sobre aspectes de gran actualitat com el de 
la divisió sexual del treball o el treball infan- 
til, de ben segur la més antiga divisió social 
de la humanitat. 

e L'aparició del simbolisme, dels mites i de 
les creences. Un altre element exclusivament 
humà és el de la capacitat simbòlica. El món 
de les creences i la seva relació amb Pesde- 
venir dels humans pot analitzar-se des de 
l'estudi de les empremtes en l'àmbit de les 
manifestacions rituals (plàstiques i mortuò- 
ries) i la seva vinculació simbòlica. 

e Els orígens de la desigualtat social. 
Abans ja he parlat de les desigualtats sexu- 
als, l'origen de moltes de la resta de desi- 
gualtats en les societats humanes també pot 
trobar-se en la prehistòria. El pas de soci- 
etats depredadores a societats productores 
d'aliments donà pas a l'aparició de noves re- 
alitats seconòmiqueso. L'aparició d'excedents 
i el control d'aquests permet entendre l'apa- 
rició d'una incipient jerarquització social, en 
la qual el prestigi social d'alguns individus 
actuaria com a primer pas cap a una incipi- 
ent jerarquia econòmica caracteritzada per 
lacumulació de riquesa per part de sectors 
socials afavorits. 

e Els orígens de l'urbanisme. Fortament 
vinculat a l'anterior punt, Vestudi de la con- 
figuració del territori antropitzat a la prehis- 
tòria, l'anàlisi del macroespai (Vaparició dels 
primers poblats i/o de les primeres ciutats) i 
del micropespai (l'organització de l'espai do- 
mèstic) proporciona dades valuosíssimes per 
a una aproximació crítica a la societat urba- 
na actual i al seu desenvolupament desigual 
en els diferents continents. 

e Els orígens de l'especialització del tre- 
ball. L'aparició de manufactures tecnolò- 
gicament complexes (essencialment amb 
el desenvolupament de la metallúrgia) va 
configurar l'aparició d'individus especialis- 
tes que dedicaven el seu temps de treball a 
la realització (mitjançant complexos i costo- 
sos processos tècnics) d'eines, estris i atuells 
que aquelles societats van anar incorporant 
a la seva quotidianitat. Òbviament el menjar 
que consumien aquests personatges havia de 
ser-los proporcionat per altres membres del 
seu grup proper (poblat o poblats veins) que 
havien de comptar en la seva producció agrí- 
cola i ramadera, o amb l'obtenció d'aliments 
de la cacera i de la recol-lecció, amb un su- 
plement destinat a ells. 

e El desenvolupament del comerç. En 
aquest procés d'especialització en les tasques 
econòmiques a la prehistòria pren especial 
rellevància, per la seva continuitat presen- 

cial en l'actualitat, l'aparició de la figura del 
comerciant. Intercanvi de productes, en un 
primer moment, en àmbits territorials pe- 
tits, ampliant-se a llargues distàncies a par- 
tir de la recerca de matèries primeres espe- 
cialment rellevants en lelaboració d'estris 
bàsics en moments posteriors, fins a l'apa- 
rició d'una economia monetària de mercat 
en períodes ja protohistòrics, el comerç ha 
esdevingut un aspecte econòmic vital en la 
configuració del món actual, sobre el qual 
la prehistòria pot aportar elements d'anàlisi 
i comprensió. 

e L'aparició de l'estat. L'organització es- 
tatal prové òbviament del desenvolupament 
dels aspectes abans mencionats, iniciant-se 
a finals de la protohistòria i prenent tal grau 
de significació que s'ha convertit en Vele- 
ment clau d'inici dels temps històrics. De 
fet l'aparició de l'escriptura, diferenciadora 
de les societats prehistòriques de les histò- 
riques, està fortament vinculada a societats 
fortament jerarquitzades, amb grans acumu- 
lacions d'excedents. 

2 Les economies del passat. L'arqueologia 
demostra que moltes regions on el sòl és ac- 
tualment estèril van tenir en altres temps 
agricultura. Un bon exemple d'això pot des- 
envolupar-se a partir de les consequències 
econòmiques que van patir les poblacions 
indígenes arran la colonització americana 
per part dels conqueridors espanyols als se- 
eles xv i XVI, on àrees que havien estat for- 
tament poblades, són abandonades a conse- 
quència de l'obligació de canviar el tipus de 
producció i de la destrucció dels sistemes 
d'irrigació.t 

Si com he dit abans, els problemes his- 
tòrics han de ser considerats productes del 
passat interpretats i interpretables des del 
present i pel present, i han de dirigir-se al 
desenvolupament del pensament crític de 
l'alumnat, la reflexió històrica sobre els di- 
versos conceptes vinculats a la prehistòria 
que he enumerat anteriorment poden con- 
tribuir de manera substancial a la seva for- 
mació. 

Antoni BARDAVIO NOVvI 


IES Sant Quirze (Sant Quirze 
del Vallès) 


Unitat de Didàctica de les 

Notes 


1. Aquest article es correspon amb l'apartat 2.1 de la tesi 
doctoral que l'autor d'aquest article va presentar al 
Departament d'Antropologia Social i Prehistòria de la 
Universitat Autònoma de Barcelona i que du el títol de 
L'arqueologia prehistòrica a l'ensenyament obligatori 
de l'Estat espanyol: història i perspectives. 

2. Cal destacar que aquest interès i implicació dels pro- 
fessionals de l'arqueologia en els temes relacionats 
amb el món de l'educació es pot fer també extensi- 
ble a tota l'arqueologia anglosaxona. En concret, tant 
el CBA (Council for British Archaeology) com la SAA 
(Society for American Arehaeology) compten amb co- 
missions d'educació que publiquen regularment infor- 
macions i recursos per a l'ensenyament de l'arqueolo- 
gia (http://yyvvvv.britarch.ac.uh/cba/educate.html, http: 
//vvyYy.saa.org/Education). 

5. En aquest sentit es definia l'historiador Geoffrey Par- 
Rer en un article aparegut a El País el dimecres 4 de 
novembre de 1998, p. 41. 

4. Extret de Renfrevv i Bahn 1995: 491-492. 

M. Joana Virgili Gasol 


El AMP 


D'APCENENTATGE 
DE TARRAGON 


El Camp d'Aprenentatge de la ciutat de Tar- 
ragona és un servei educatiu del Departa- 
ment d'Ensenyament de la Generalitat de 
Catalunya, que ofereix a tots els centres de Ca- 
talunya i de fora, que ho demanin, diferents 
propostes didàctiques centrades en lestudi 
de cinc àmbits de la nostra ciutat: Tarragona 
romana, medieval, industrial, marítima, ur- 
bana i turística. 


Què ens ofereixen les ciutats2 


Les ciutats han jugat de sempre un paper 
de primer ordre en les influències culturals. 
Així Pericles, en un cèlebre discurs, afirmà: 
Atenes és en tot Vescola de Grècia. 1 tot i que 
les ciutats són quelcom complex, fruit d'uns 
condicionants físics, d'una llarga història, 
d'uns processos culturals, són també un ve- 
hicle idoni perquè els nens i les nenes, en- 
trin en contacte amb la realitat immediata i 
coneguin i comprenguin l'entorn físic, econò- 
mic, social i històric de l'indret on viuen o que 
visiten. Així, doncs, en tot el seu conjunt, avui 
és aquest el millor laboratori per a una edu- 
cació coherent amb les expectatives culturals 
que la mateixa societat alimenta en els seus 
enfrontaments amb el sistema formatiu. 


Devolució de la ciutat 


Bé, quan parlem de ciutats, inevitablement 
penso en la meva ciutat, Tarragona, una ciu- 
tat rica en recursos, plena d'història que en- 
cara és viva en els seus carrers i places, o bé 
serva en els museus. Una ciutat abocada al 
mar i amb un litoral que constitueix una de 
les zones més belles de la conca mediterrà- 
nia. Un port de gran activitat que, en certes 
èpoques, va servir decisivament per definir 
una hegemonia clara. Una ciutat, que l'any 
1965 va veure néixer la primera indústria 
química que donà vida al que en la dècada 
dels setanta es convertí en un dels polígons 
petroquímics més grans d'Europa. 

La riquesa i la diversitat de realitats 
del present i del passat que es troben a 
Tarragona, justifiquen una mirada atenta en 
un passeig lent. Paisatge privilegiat a la vora 
del mar, amb aigiúes blaves i tranquil-les, no 
és estrany que es convertís en focus d'atrac- 
ció per als romans, que hi establiren primer 
el seu campament d'hivern, i després hi bas- 
tiren la colònia. 

Aquests trets del medi natural expli- 
quen, almenys en part, la barreja de grups 
socials que hi ha viscut: romans, visigots, 
àrabs... Tots ells han anat configurant aquest 
teixit urbà envejable que avui coneixem. 
Tarragona és una juxtaposició d'elements 
que ens parlen de forma molt expressiva del 
que havia sigut, però és també un indret amb 
una vitalitat extraordinària. 

Estem, doncs, convençuts de la impor- 
tància de la ciutat com a recurs pedagògic de 
primer ordre i pretenem ajudar a traspassar 
la barrera, propiciar una contínua comuni- 
cació entre la ciutat i els centres educatius, 
de manera que el seu contingut pugui ser un 
puntal visual imprescindible per a la seva 
activitat docent i educativa. 


Metodologia 


Tots aquests aspectes constitueixen una gran 
font de riquesa didàctica si la sabem inter- 
pretar, llegir i posar-la a l'abast dels nos- 
tres alumnes. Les propostes han de preveure 
l'observació directa, ja sigui a través del tre- 
ball de camp o de la realització d'un itinerari 
natural o urbà, la recollida de dades i la seva 
interpretació, i també l'establiment de les in- 
terrelacions possibles entre tots els aspectes 
de les àrees del currículum que s'hagin con- 
siderat. 

Aplicarem una metodologia, oberta, di- 
vertida, dinàmica, sorprenent (vinculada 
amb el factor sorpresa), d'intriga, de miste- 
ri... i farem que l'alumne se senti protagonis- 

ta del seu autoaprenentatge i sigui la seva 
pròpia experiència la que el porti a desco- 
brir, per ell mateix, la seva ciutat i tot allò 
que nosaltres, indirectament, li proposem. 
La sorpresa ha de ser, doncs, en realitat un 
punt de partida (nosaltres l'anomenem epunt 
0-) per realitzar l'activitat, ha de ser la cons- 
tant, el denominador comú. Estem conven- 
çuts que el no saber és origen i font de co- 
neixement ja que no hi ha aprenentatge que 
no porti implícit una part de fascinació, de 
sorpresa i d'aventura. 

Estudiar i comprendre el món que ens 
envolta és una de les necessitats, primordials 
i satisfactòries alhora, que tenim. I més d'un 
cop l'ensenyament de les matèries experi- 
mentals —socials i naturals— s'esdevé avorrit i 
apesab., per tant, hem de tenir com a objectiu 
principal la pràctica d'un mètode totalment 
actiu, combinant els fets i les experiències 
d'una forma divertida i senzilla, per tal de fo- 
mentar un interès més profund en el terreny 
de la ciència. 

Els recursos s'han d'emprar també des 
de la perspectiva d'un esquema globalitzador 
que integri tots els elements que defineixen 
la ciutat, els quals ens permeten concebre- 
la asincrònicament i sincrònicament des de 
tots els seus àmbits: 

e Històric, que ens facilita la comprensió 
del present des de la perspectiva de l'estudi 
del passat. 

e Cultural, entès en el seu sentit més am- 
pli, de com la ciutat constitueix un valuós 
document a l'hora d'entendre les civilitza- 
cions que ens han precedit: l'organització 
d'aquestes societats, la seva economia, les se- 
ves creences, les manifestacions artístiques... 

e Urbanístic, com un espai integrador de 
la població, la morfologia urbana, els usos 
del sòl, la distribució i localització dels ser- 
veis i de les activitats econòmiques, l'urba- 
nisme i el medi ambient. 

A la fi, objectiu perseguit consistirà, de 
fet, a descobrir uns mecanismes d'aproxima- 
ció que seran desenvolupats en nivells supe- 
riors. Aquests no seran res més que les capa- 
citats innates de reflexió i observació, que si 
bé confrontades amb la ciutat (espais, edifi- 
cis, carrers, places, estructures, obres d'art...) 
juguen a favor nostre. 


Recursos específics que ens ofereix 


La ciutat de Tarragona entesa d'una mane- 
ra àmplia, és a dir, no solament la part ur- 
banitzada del seu terme municipal sinó tots 
aquells aspectes d'àmbit comarcal que inci- 
deixen o han incidit en major o menor me- 
sura en la seva evolució i situació actual cre- 
iem que es poden estructurar en: 

— Una ciutat que ha evolucionat i evolu- 
ciona: 

e L'ocupació i l'explotació del territori 
a l'època romana 

e Superposició i reutilització d'elements 
arquitectònics i estructures urbanes d'una 
època sobre Valtra 

- Lestructura i la situació de la ciutat a 
Pèpoca medieval 

- La recuperació i els esdeveniments de la 
ciutat a l'època modernista 

- La ciutat actual 

— Una ciutat que s'integra i es relaciona 
amb un territori que la conté i l'envolta: 

- La xarxa viària i els sistemes de trans- 
ports 

- El mar des del punt de vista biològic i 
geogràfic 

: El mar com a via de comunicació i com 
a origen d'activitats econòmiques 

- Labastament de la ciutat 

— L'estructura urbana: 

- El paisatge urbà: la configuració urba- 
nística i la població 

e La indústria química a Tarragona: 
instal-lacions industrials, processos produc- 
tius i impacte ambiental 

— Lecologia urbana. La ciutat com a eco- 
sistema: 

e Els cicles de l'aigua, energies i aliments 

- El clima de la ciutat: microclima 

- Natura a la ciutat: fauna i flora ciutada- 
na, jardins i parcs 

— Les institucions: 

- L'organització municipal: l'Ajuntament i 
altres institucions 

Cal, doncs, una visió integradora de la 
ciutat ja que això significa trobar la ciutat 
i la gent del seu temps, valorar l'obra com 
a reflex dels avenços científics i tècnics del 
moment i del gust i sensibilitat d'una època. 


Concreció dels indrets 


Tarragona romana 

La localització i identificació de les restes ro- 
manes com són: les Muralles, l'Amfiteatre, 
el Pretori, el Circ, la Necròpolis, l'Aqueduc- 
te, la pedrera del Mèdol, la Torre dels Escipi- 
ons, PArc de Berà, el Fòrum local i el carrer, 
la vil-la de Centcelles i dels Munts, a més del 
Museu Nacional Arqueològic, ens permetrà: 

- Conèixer els trets bàsics de la història 
i de la cultura del món romà i comprendre 
la situació i les característiques actuals de la 
ciutat. 

: Contextualitzar la ciutat antiga respecte 
de l'actual. 

: Conèixer els trets bàsics que configuren 
les formes de vida a l'època romana en gene- 
ral, i en concret a la Tarraco del segle LI. 

- Reconèixer els aspectes del món romà 
que formen part de la nostra cultura com els 
jocs, la llengua, els aliments, el dret... 

El Camp d'Aprenentatge (CdA) de la ciu- 
tat de Tarragona concreta els anteriors as- 
pectes en les segiients activitats: 

Els petits nens i nenes de la Tarraco romana 

(6—8 anys) 

Juguem com jugaven les nenes i els nens de 

Tarraco (9—11 anys) 

Tarraco, la ciutat romana (12—15 anys) 

Tarraco, la ciutat romana. Crèdit per a secun- 
dària (14—16 anys) 

La vil-la romana d'4Els Munts (16—18 anys) 


Tarragona medieval 

Descobrir, comprendre i interpretar com 
funcionava i s'organitzava el sistema urbà a 
l'edat mitjana, constitueix una important fi- 
nalitat pedagògica que ens pot proporcionar 
claus adequades per desxifrar la ciutat en 
aquell moment com: 

- Comprendre el que suposa en una ciu- 
tat la sobreposició i reutilització d'elements 
arquitectònics i estructures urbanes d'una 
època sobre una altra. 

e Reconèixer les característiques més 
importants que configuren els espais bàsics 
d'una ciutat medieval així com les dels edifi- 
cis més emblemàtics del moment: esglésies, 
convents, cases delmeres i palaus. 

- Identificar, en la ciutat actual, les àrees 
d'habitatge, àrees productives, els gremis... 

: Conèixer com era el govern de la ciutat i 
el procés de repoblació. 

Set propostes del CdA de la ciutat de 
Tarragona permeten concretar els anteriors 
conceptes: 

El z00 petri (6—8 anys) 

Descobreix els secrets de la catedral (8—10 
anys) 

La catedral (11—12 anys) 

Joc de la Tarragona medieval (12—16 anys) 

Viatge en el temps. Tarragona a l'edat mitja- 
na (14—16 anys) 

Museu Diocesà (15—17 anys) 

Vidres i vitrallers (16—18 anys) 


El paisatge urbà 

Possibilita treballar diferents aspectes que 
configuren una ciutat a partir d'indicadors 
com són: la població, la morfologia urbana, 
els usos del sòl, la distribució i localització 
dels serveis i de les activitats econòmiques. 
Afavoreix la comprensió de l'estructura de 
la ciutat i l'evolució amb relació als seus ele- 
ments més significatius i als canvis que s'hi 
produeixen, ja que Tarragona no es desen- 
volupa només a l'entorn d'un nucli històric, 
sinó que es composa a més, d'una sèrie de 
barris, allunyats i mal comunicats entre sí. 
Lobjectiu seria, doncs, fer conèixer altres 
llocs que estan més enllà de la zona central 
a través d'un recorregut, per tal de treballar 
aspectes: 

e D'urbanisme: mobiliari urbà, zones ver- 
des... 

: Comercials: tipus d'establiments, distri- 
bució... 

- Contaminació: acústica, ambiental... 

e Densitat de circulació: on es localitza i 
per què. 

El CdA ofereix: 
Vine, vols conèixer la plaça2 (8—10 anys) 
Itineraris urbans (12—16 anys) 
Explorar la ciutat. Anàlisi d'una estructura 

urbana (12—14 anys) 


La indústria química 
Un nou element a estudiar és el conjunt de 
les indústries petroquímiques que localitzem 
en el polígon, a més dels processos bàsics de 
fabricació dels productes derivats del petroli 
que s'elaboren a les indústries químiques de 
la zona. Cal conèixer, també: 
- Els factors que determinen la localitza- 
ció de les instal-lacions industrials. 
- La seva distribució territorial i la influ- 
ència sobre la població i el poblament. 
e Limpacte ambiental: la seguretat, la 
contaminació, el consum de l'aigua. 
Propostes del CdA: 
La indústria química. Itinerari de localització 
industrial (14—16 anys) 
Factors de localització 
anys) 


industrial (14—16 


Una ciutat costanera 

És interessant la interacció existent entre el 
litoral, que constitueix una de les zones més 
belles de la conca mediterrània, i la ciutat. 
Podem advertir: 

- La seva influència climàtica: temperatu- 
ra, humitat, direcció i velocitat del vent... 

e L'impacte turístic: distribució urbanís- 
tica, concentració, superpoblació, elevació 
desmesurada del preu del terreny... 

e La destrucció i conservació dels medis 
naturals... 

Podeu consultar, del CdA: 

Recorregut per la platja (10—16 anys) 

El port 

És ben cert que durant anys Tarragona ha 
viscut d'esquena al mar, el que suposa una 
gran contradicció per a una capital que forjà 
un brillant passat com a centre d'un actiu co- 
merç. Al llarg de la història els ports han in- 
fluit decisivament en la caracterització dels 
espais urbans pròxims, conferint-los un am- 
bient específic i diferent del d'altres zones de 
la ciutat. Resultaria molt difícil d'interpretar 
la història i la realitat actual de la nostra ciu- 
tat si no contempléssim l'existència d'un im- 
portant port, en què coexisteixen múltiples 
formes d'activitat humana. 

e Una ciutat abocada al mar: una història, 
una cultura... 

e Un port industrial: contaminació, tràfic 
de mercaderies, importació, exportació de 
productes, àmbits d'influència, comunicaci- 
ons, sistemes de càrrega i descàrrega... 

- Un port pesquer: sistemes de pesca, co- 
mercialització... 

El CdA ha elaborat l'activitat: 

Vine al port i aprendràs la marl (6—16 anys) 


Conclusions 


El concepte de la ciutat com a recurs didàctic 
és, doncs, una nova dimensió complementà- 
ria i fins a cert punt, alternativa al caràcter 
formalitzat, centralista i sovint poc flexible 
dels sistemes educatius, que porta implícita 
la interacció entre les propostes de l'educa- 
ció formal, no formal i informal. 

El constitutiu formal de Tarragona com 
a ciutat educadora ens ve donat bàsicament 
per la seva naturalesa interaccional i de sis- 
tema obert, la qual possibilita una acció for- 
mativa de primer ordre. 

Així mateix, compartim absolutament el 
comentari d'en Gómez Gradadell: eContex- 
tualitzar els continguts de l'aprenentatge a la 
pròpia ciutat potencia el valor globalitzador 


MISCEL-LÀNIA (28) hesse, núm.36 


de Peducació,. D'altra banda, Pestudi de pro- 
blemes reals en contextos concrets i famili- 
ars, pensem que permet a l'alumne disposar 
d'un marc de referència i exercitar el pensa- 
ment creatiu, la resolució de problemes i la 
presa de decisions, elaborant respostes autò- 
nomes en situacions significatives, com ja va 
comentar en el seu dia J. V. Michaelis. 

Finalment, fonamentem la metodologia 
en la corrent constructivista de l'aprenen- 
tatge i proposem una metodologia activa 
basada en l'observació directa i personal 
de l'indret o monument objecte d'estudi, en 
l'anàlisi de diferents fonts històriques que 
permetin extreure dades i que complemen- 
tin l'acció de recerca i finalment, el debat 
que impliqui els professors i els alumnes, 
que permeti la posada en comú i la redacció 
de conclusions finals. 


M. Joana VIRGILI GASOL 


Directora del CdA de la ciu- 
tat de Tarragona 

Núria Calvó 


CONVERSA AMB CINT: MULET 
UA (VENTUCA POETICA 
EN PLENA M DU Es 


ecEntrevista sona a preguntes que volen una 
respostav, diu Cinta Mulet quan li proposem 
un encapçalament. Aquesta primera puntu- 
alització es refereix al títol de Pescrit, eCon- 
versa ambo, que hem consensuat per re- 
fermar la intenció d'intercanvi de punts de 
vista. 

Cinta Mulet és mare de família, mestra 
d'escola i estudiant de filologia. Una d'aque- 
lles dones amb mirada carregada de biogra- 
fia i de lluita. El vessant de creadora obre 
una escletxa de llibertat a les múltiples obli- 
gacions quotidianes. 

Té bona memòria per als detalls, col- 
lecciona moments en el record. 

Parla clar i català del sud, de l'aigua i de 
l'amor, amb un llenguatge espontani i ente- 
nedor, amb una modèstia una mica aspra, 
del qui no està per a romanços, ni per a fal- 
sos reconeixements. Sense careta ni façana. 
Tal com raja. 

NÚRIA CALVÓ: Prenem com a punt de par- 
tida el primer de maig del 1999, una de les 
teves primeres aparicions en públic a Tarra- 
gona. Va ser un homenatge a Maria Mercè 
Marçal que vas conduir implicant-te a fons i 
apassionadament. 

CINTA MULET: Allò va ser una bullida. 
S'havia de fer i jo ho tenia molt clar. Jo me 
vaig imaginar lo recital. I sense l'ajut del Ma- 
nolo Rivera, que es va ocupar de la publici- 
tat, de la logística en general, segur que no 
hauria estat possible. Amb tot el grup de la 
Tertúlia Mediona 15, hi he tingut bona rela- 
ció des de la meva arribada a Tarragona. Els 
contactes els vaig fer jo. 

Aquella vetllada s'hauria d'haver celebrat 
per Sant Jordi, però es va anar posposant, i el 
primer de maig ens va donar l'oportunitat de 
lligar els conceptes de treballadora i poeta. 
Hi havia moltes dones al recital: la Lluisa Ju- 
lià, la Josefa Contijoch, la Neus Aguado... La 
Montserrat Abelló no hi va poder ser —una 

llàstima. La vinculació entre ella i la Maria 
Mercè Marçal era intensa, però just aquells 
dies li va sorgir un problema familiar, i no hi 
va poder assistir. Li va saber molt greu. 

NÚRIA CALVvÓ: Bàsicament, les recitadores 
eren una representació del Penclub, amb qui 
Marçal havia tingut molta relació. 

CiNTA MuLET: Estes dones dirigien (i 
encara dirigeixen) la secció femenina 
del Penclub. Marçal havia estat, junt amb 
Montserrat Abelló, fundadora del Comitè 
d'Escriptores del Centre Català del Penclub 
Internacional. No hi he continuat el vincle, 
però en aquell moment les vaig anar a bus- 
car perquè ho vaig sentir. Jo quan tinc un 
impuls em llanço. No esperava res a canvi: 
me va entrar la ventolera i ho vaig tirar en- 
davant. 

NÚRIA CALVÓ: Repassem el teu currícu- 
lum bibliogràfic. El primer recull de poemes 
va ser Paraula de dona. 

CINTA MULET: Sí. El vaig escriure per ne- 
cessitat vital. Va estar guardat al calaix du- 
rant tres anys, fins que me vaig envalentir 
i el vaig traure, passada l'etapa, en aquell 
moment en què ja no importa exterioritzar 
les vivències del teu jo poètic, que l'objec- 
te el tinguin els altres perquè ja no el sents 
teu, perquè allò ja està superat i tu ja ets una 
altra persona. La introducció és una prome- 
sa d'escriure, i Maria Mercè Marçal és refe- 
rent literari en tot el llibre. La vaig descobrir 
en aquella època, just quan estava a punt de 
morir. Vaig llegir tots els seus poemes, tret 
dels darrers, que encara ara no els he llegit. 
Era una necessitat de comunicar, ho tenia tot 
al pap i havia de sortir. Crec que no t'has de 
forçar a voler dir, tot i que cal anar agafant 
hàbit, perquè si vas esperant i no t'hi poses, 
el moment adequat no el trobes mai i no fas 
res. I d'altra banda, si forces el motiu per es- 
criure, surt un poema mediocre. El que ex- 
pliques ha de ser matèria viscuda, i com a 

mínim hi ha d'haver un 200 de la població 
que s'hi senti identificat. Si no és així, és una 
pèrdua de temps, no2 

Hi va haver un recull compartit amb més 
autors i amb poca difusió, La saviesa de l'om- 
bra. Evidentment, el títol conté una metàfo- 
ra, referida a aquelles persones que es tro- 
ben en inferioritat de condicions, que han 
patit i que pateixen —són extensa majoria-, 
i per això mateix tenen una saviesa intrín- 
seca, que desconeixen els altres, saben molt 
més que aquells que només es pensen que 
saben però no han viscut. Parlo de l'ombra 
per oposició als personatges brillants, als tri- 
omfadors. És una poesia de tipus social: ja el 
primer poema, i en realitat tot el recull, és 
un homenatge a Maria Mercè Marçal, que 
havia acabat de morir. 

NÚRIA CALVÓ: Amb aquest vas guanyar el 
premi Miquel Martí i Pol que entrega CCOO 
a Barcelona. 

CINTA MULET: Nol Només un accèssit, va 
guanyar un noi de Barcelona. Aquest certa- 
men se celebra cada any, i és per a escriptors 
novells. Jo, en la meva innocència, m'havia 
presentat tres anys seguits al Premi Ciutat de 
Tarragona, ignorant que primer s'havia de 
passar per premis més modestos. Acabava 
d'arribar a Tarragona i m'hi vaig llençar di- 
rectament, en sentir que l'anunciaven per la 
ràdio. Després vaig saber que aquest premi 
és per a autors consagrats (o simplement mi- 
llors que jo), que cal tenir currículum. I que, 
un cop guanyat el Ciutat de Tarragona, lla- 
vors sí que un ja està enfilat en el bon camí. 
Això ho pensava, però ara més que perseguir 
els premis, els defujo. 

NÚRIA CaLVvÓ: Hi ha més poemaris ama- 
gats2 

CINTA MULET: Il tantl Hi ha Només un fil 
de llum blanca, escrit en una època en què 
jo estava molt espessa, i no sabia pas per on 
tirar. Aquest crec que es quedarà molts anys 
més al calaix. Després hi ha Poemes del sud, 
que espero que sortirà publicat aviat, i que 
és com una mena de segona part de Parau- 
la de dona. Tracta l'amor, el desig que quan 
es fa realitat es mor, l'amor que quan se fa 
palpable deixa de ser amor. Aquesta temàtica 
amorosa és eterna, tot i que és un engany: és 
una ficció que ens hem inventat perquè ens 
ajuda a viure... a viure enganyatsi És que el 
món de les idees és una preciositat. 

I encara n'hi ha dos més, Contrapunt 
i Poemes sota Vaigua, que els vull revisar. 


MISCEL-LÀNIA (so) hesse, núm.36 


Sempre m'ho miro i m'ho repasso tot moltes 
vegades. La creació és molt ràpida, però des- 
prés ho refaig i ho torno a refer, fins que ja 
no sé quina és la versió bonal 

A més, acaba de sortir un recull compar- 
tit, editat per Cossetània, en què represento 
la Terra Alta amb un poema narratiu i líric, 
amb un bon grau de dramatisme. Estic molt 
contenta d'haver-ho pogut fer. 

I després hi ha la participació en la col- 
lecció La imatge que parla d'Arola Editors, 
amb Alfredo Gavín, que també és poeta i que 
aquí va fer uns dibuixos molt bonics, i em va 
demanar a mi que hi posés els textos. 

NÚRIA CALVÓ: Pel que dius, la teva pro- 
ducció poètica no la dónes per acabada ni de 
bon tros. 

CiNTA MuULET: La producció no s'atu- 
ra mai, no es pot considerar mai acabada. 
Però no m'agrada publicar massa seguit. Al 
mercat hi ha una saturació important, la li- 
teratura s'ha convertit en material fungible, 
es consumeix amb immediatesa, i si hi ha 
res que val la pena amb prou feines es veu, 
passa de pressa. És la dictadura de les nove- 
tats, que canvien dia a dia. No tenim temps 
de pair. 

NÚRIA CALVÓ: Però no va ser el cas de Pa- 
raula de dona (Arola Editors, 2001), que va 
tenir una repercussió significativa. El dia de 
la presentació a Poetes hi havia molta expec- 
tació, la sala plena i moltes personalitats de 
l'escena local en van parlar molt bé. Va ser 
una petita gran sorpresa. 

CINTA MULET: Paraula de dona no va ser 
tan sols el dia de la presentació (tot i que no 
l'oblidaré en la vida), va ser abans i després. 
Em considero afortunada. 

NÚRIA CALVÓ: Il no has fet cap intent en 
prosa2 

CIiNTA MuULET: No. La prosa no... No tinc 
pacièncial La poesia és síntesi, són mil sen- 
tits en poques paraules. 

NÚRIA CaLVvÓ: Però si la prosa sembla 
més dàcil.. La poesia és laboriosa, és ritme, 
rima. 

CiNTA MULET: Ja no. La força de la poe- 
sia és precisament la multiplicitat de signifi- 
cats, i la capacitat de destruir la frase, desfer- 
la, per dir un munt de coses. Hi ha qui veu 
la poesia com una pèrdua de temps, però jo 
crec que és necessària, i ho serà cada cop 
més, si no, en quina mena de persones ens 
convertirem2 tan freds, tan estranysl Quina 
mena d'illotsi 

